Dan online - Politika: Stvoriti uslove za fer izbore - 2018-11-09\nPolitika ALEKSA BEČIĆ RAZGOVARAO SA AMBASADOROM BIH Stvoriti uslove za fer izbore\nDemokratska Crna Gora će višemjesečni rad na izbornim reformama konkretizovati društvenim dijalogom, rekao je predsjednik te partije Aleksa Bečić, naglašavajući da klasična politička farsa dva ekstremna pola političke scene žele da izazovu nove tenzije i podjele.\nKako je saopšteno iz Demokratske Crne Gore, Bečić se u Podgorici sastao sa ambasadorom Bosne i Hercegovine (BiH) u Crnoj Gori Vinkom Radovanovićem, kojeg je upoznao sa trenutnom političkom situacijom u državi, naglasivši da Demokratska Crna Gora, kao najodgovorniji, najozbiljniji i najjači opozicioni politički subjekt, neće sjedjeti skrštenih ruku.\n– Višemjesečni rad na izbornim reformama konkretizovaćemo kroz društveni dijalog organizujući okrugle stolove sa drugim društveno odgovornim činiocima. Kroz ozbiljne i odgovorne razgovore sa građanima, ekspertima i predstavnicima nevladinog sektora kreiraćemo rješenja koja će obezbijediti sveobuhvatnu izbornu reformu, kako bismo prvi put u Crnoj Gori imali uslove za poštene i fer izbore – kazao je Bečić.\nKako je saopšteno, on je upoznao ambasadora Radovanovića sa aktivnostima Demokratske Crne Gore na stvaranju uslova da se u Crnoj Gori konačno i po prvi put od uvođenja višestranačja organizuju i održe fer i pošteni izbori. Bečić je Radovanovića upoznao sa planom sveobuhvatni izbornih i drugih reformi koji su Demokrate i Građanski pokret URA u junu predstavili javnosti i poslali poslanicima opozicije i nevladinog (NVO) sektora. Čelnik Demokrata je podsjetio da su u planu sadržani zahtjevi za pronalaženje održivih rješenja u vezi sa izborom članova Sudskog savjeta i novog Savjeta RTCG, kao i za sveobuhvatnu izbornu reformu.\nGovoreći o izbornim reformama, on je potvrdio da Demokrate neće učestvovati u radu privremenog skupštinskog odbora čiji osnivanje je inicirao DPS.\n– U pitanju je klasična politička farsa dva ekstremna pola crnogorske političke scene koji žele da izazovu nove tenzije i podjele u društvu. O tome najbolje svjedoči prethodna izmjena izbornog zakonodavstva, čije posljedice su i danas očigledne kroz institucijalnu i političku krizu u Crnoj Gori – naveo je Bečić.\nPosebna tema razgovora bio je učinak vlasti u Herceg Novom, koja je, kako je ocijenjeno, doživjela preporod od kada je opozicija, predvođena Demokratama, preuzela upravljanje Opštinom. Bečić je rekao da je ta lokalna uprava za kratko vrijeme domaćinskim i odgovornim upravljanjem gradom uspjela da završi veliki broj projekata koji su umnogome olakšali život građana. On je ambasadora upoznao i sa inicijativom i naporom Opštine Herceg Novi da se ukine naplata putarine na putu Meljine–Petijevići.M.V.


BORBA PROTIV COVID-19 ZA PRIMER: U Vršcu vakcinisano 14.651 građana, 5.829 revakcinisano, broj pozitivnih opada - eVršac\nBorba protiv virusa Covid-19 u Vršcu zaista je za primer. O tome najbolje svedoči činjenica da je so sada vakcinisana gotovo trećina stanovnika. Osim dobrog odziva građana, sam proces vakcinacije odlično je organizovan i odvija se bez gužvi i čekanja u redovima.\nNa teritoriji Grada Vršca do juče je vakcinisano 14.651 građana, a čak 5.829 je i revakcinisano. Inače, u Vršcu su dostupne vakcine svih proizvođača koje su stigle u Srbiju, a vakcinacija se i dalje odvija bez gužvi na dva punkta u gradu, u Domu zdravlja i u ambulanti u ulici Dimitrija Tucovića, kao i u ambulantama u naseljenim mestima Uljma i Izbište. Osim toga, organizovani su i mobilni timovi za vakcinaciju onih građana koji nisu iz različitih razloga u mogućnosti da dođu do punktova, a iskazali su interesovanje da prime vakcinu. Važno je istaći da ozbiljnih reakcija nije bilo ni na jednu od korišćenih vakcina u Vršcu, a prijavljeni su tek sporadični slučajevi blažih neželjenih efekata, kaže dr Jelena Đokić, članica Gradskog veća resorno zadužena za zdravstvo.\nPrema podacima Zavoda za javno zdravlje u Pančevu, zaključno sa 16. martom, u poslednja 24 sata na teritoriji Grada Vršca potvrđeno je sedam novih slučaja infekcije virusom Covid-19.\nDirektor Opšte bolnice Vršac dr Ivan Ivanović, zdravstvene ustanove kojoj gravitira više od 100.000 stanovnika iz Vršca i opština Alibunar, Bela Crkva i Plandište, kaže da je trenutno hospitalizovano 40 pacijenata, od kojih se 14 nalazi u jedinici intenzivne nege, a 8 na nekom vidu mehaničke ventilacije.\nČak 90 odsto hospitalizovanih pacijenata je na kiseoničnoj potpori. U Opštoj bolnici Vršac, na Kovid odeljenjima raspolažu dovoljnim kapacitetima, kao i adekvatnom opremom za zbrinjavanje svih pacijenata kojima to bude bilo potrebno. Svi ovi podaci govore da vakcinacija već daje rezultata, ali i svojevrsan su poziv ostalim stanovnicima da se prijave i iskažu interesovanje da prime vakcinu, rekao je dr Ivanović.\nParalelno sa postupkom imunizacije, Mobilni tim za inkluziju Roma Grada Vršca među prvima u zemlji počeo je sa redovnom organizujom punktova u romskim naseljima sa ciljem informisanja ove populacije o značaju vakcinacije, kao i podršci i pomoći pri prijavljivanju za one kojima je ta vrsta pomoći potrebna.\nAlisa Šajn, koordinator za romska pitanja Grada Vršca, kaže da je jedna u nizu preduzetih, redovnih mera iz resora socijalne politike Grada Vršca, sa ciljem unapređenja socijalne i zdravstvene zaštite osetljivih društvenih grupa.\nSvakodnevno, na punktovima u romskim naseljima, informišemo građane o samom procesu imunizacije. Pomažemo prilikom prijave i veoma smo zadovoljni odzivom, koji ukazuje da su sve naše kampanje vezane za zdravlje, koje smo vršili među romskom populacijom, što edukacijama što podelom informativnog materijala, dale rezultate i razvile svest o potrebi vakcinacije. Mi ćemo, i u narednom periodu, dokle god to bude bilo potrebno, biti prisutni na terenu, izjavila je Alisa Šajn koordinator za romska pitanja Grada Vršca.


Makedonija odustaje od izgradnje Koridora 8 putem koncesije - Bizlife.rs\nMakedonija odustaje od izgradnje Koridora 8 putem koncesije\n12:09 Skoplje, 30/11/2011\nMakedonija odustaje od plana da modelom koncesije izgradi Koridor 8 od bugarske do albanske granice, jer se na poslednjem tenderu nije javila nijedna zainteresovana firma, prenosi „Dojče vele“.\nVlada u Skoplju, kako je navedeno, priprema novu strategiju za izgradnju Koridora 8.\nTender nije uspeo, prema rečima makedonskog vicepremijera zaduženog za ekonomska pitanja Vladimira Peševskog, jer se predviđen obim saobraćaja na tom putnom pravcu nije pokazao kao dovoljan i isplativ za potencijalne investitore.\nPeševski je kazao da je novi plan u fazi izrade i da bi trebalo da bude završen za tridesetak dana.\nU okviru koncesije najverovatnije će biti ponuđena izgradnja puta od Kičeva do Gostivara, kao i od Skoplja do Blaca, dok bi ostale delove Koridora trebalo da gradi država.\nDeonica od Ohrida do Kičeva biće izgrađena najverovatnije iz budžetskih sredstava, a u istočnom delu zemlje, prema granici sa Bugarskom, predviđena je rekonstrukcija i proširivanje sa trećom kolovoznom trakom, otkriva Peševski.\nVelika investicija mogla bi da bude pravac od Rankovca do Krive Palanke, gde je na pojedinim delovima moguća i promena već postojeće trase, ali taj put ipak neće biti izgrađen kao autoput, jer za to nema ekonomskog opravdanja, s obzirom na promet vozila.\nRealizacija dela Koridora koji bi finansirala država, prema rečima Peševskog, koštala bi oko 500 miliona evra.\nTačna budžetska projekcija za realizaciju projekta moći će da se napravi tek nakon detaljne analize eksperata iz makedonske Agencije za puteve.\nIzgradnja puteva na pravcu Koridora 8 jedan je od glavnih zahteva koji stižu od poslovnih ljudi u Makedoniji. Na taj način se povećava broj transportnih pravaca koji predstavljaju alternativu Koridoru 10.\nProjekat izgradnje i modernizacije puteva duž Koridora 8, kako je najavljivano, trebalo je da bude investicija od 1,2 milijarde evra i bilo je predviđeno da rok za modernizaciju i izgradnju bude osam godina sa pravom na naplatu putarine od 35 godina.\nVlada je, takođe, ponudila i 200 miliona subvencija za koncesionare.


Foto: Vlada Republike Srpske / RAS Srbija\nVlada Republike Srpske stavila je danas van snage Izveštaj Komisije za istraživanje događaja u i oko Srebrenice od 10. do 19. jula 1995. godine, sačinjen u junu i oktobru 2004. godine.\nVlada je poništila i Izveštaje Radne grupe Vlade RS donesene 30. marta i 30. septembra 2005. godine za sprovođenje zaključaka iz konačnog Izveštaja Komisije za Srebrenicu sa svim prilozima.\n- U cilju celovitog i istinitog sagledavanja događaja u Srebrenici i srebreničkoj regiji u periodu od 1992-1995. godine, a zbog jačanja poverenja i tolerancije među narodima u BiH, konačnog pomirenja i suživota sadašnjih i budućih generacija, Vlada Republike Srpske formira nezavisnu međunarodnu Komisiju koja će na objektivan i nepristrasan način utvrditi stradanja svih naroda na području srebreničke regije u periodu od 1992-1995 godine. Sastav i zadaci Komisije odrediće se posebnim rješenjem – saopšteno je nakon današnje posebne sednice Vlade RS.\nU cilju objektivnog i nepristrasnog načina utvrđivanja stradanja Srba u Sarajevu, a zbog neispunjenja naloga Doma za ljudska prava BiH od strane Vlade Federacije BiH, Vlada Republike Srpske donijela je odluku o formiranju nezavisne međunarodne Komisije koja će ispitati i sačiniti izveštaj o stradanju Srba u Sarajevu u periodu od 1991. do 1995. godine. Takođe, sastav i zadaci Komisije odrediće se posebnim rešenjem.\nZaduženo je Ministarstvo pravde da u roku od 60 dana pripremi metodologiju rada i predloži Vladi sastav ovih komisija.


Oprez zbog magle i odrona na putevima u BiH – Visokoin.com\nOprez zbog magle i odrona na putevima u BiH\n· 19. Avgusta 2018. ·0\nVidljivost je zbog magle jutros mjestimično smanjena u kotlinama i uz riječne tokove, pa se savjetuje opreznija vožnja na putevima u Bosni i Hercegovini.\nNa dionicama koje prolaze kroz usjeke, kao i preko planinskih prevoja upozorava se na moguće sitnije odrone zemlje ili kamenja. Kako navode iz Bosanskohercegovačkog auto-moto kluba (BIHAMK) pojačana frekvencija vozila, tokom dana očekuje se na putevima ka lokalnim izletištima, kao i na graničnim prelazima.\nPojačan je promet vozila na izlazu iz BiH na graničnim prelazima: Bosanski Brod, Bosanska Gradiška i Izačić. Na ostalim graničnim prelazima zadržavanja za sada nisu duža od 30 minuta.\nZbog izvođenja radova na području Hrvatske obustavljen je saobraćaj na graničnom prelazu Bosanski Novi-Dvor. Sanacioni radovi izvode se na mostu kod petlje Visoko na dionici autoputa A-1 Kakanj-Visoko, gdje se saobraća usporeno, jednom trakom.\nNa dionici autoputa A-1 Sarajevo zapad-Lepenica, zbog sanacije klizišta, saobraćaj je u tunelu Igman kao i na mjestu radova (Ban Brdo), preusmjeren iz vozne u preticajnu traku.\nRadovi se izvode i na magistralnim putevima: M-18 Olovo-Kladanj (Karaula), M-16 Jajce-Banja Luka, M-6 Domanovići-Stolac i M-14 Srbljani-Bosanska Krupa. Na ovim dionicama, saobraća se sporije uz obavezno poštivanje privremeno postavljene signalizacije. Svi učesnicu u saobraćaju pozivaju se na pojačan oprez i poštivanje saobraćajnih pravila.


Tobajas Heris je postigao 23, Ben Simons 21 poen, ali je Boban Marjanović bio ključni faktor pobede Filadelfije nad Majamijem. Marjanović je ostvario dabl-dabl u svom prvom startu za Sikserse sa 19 poena i 12 skokova, te prelomio meč sa tri slobodna bacanja u poslednjih minut i ...\nBoban Marjanović je odigrao najbolji meč od dolaska u Filadelfiju, ubeležio je dabl-dabl učinak od 19 poena i 12 skokova, pa je po završetku duela sa Majamijem dobio neobičnu čast. Seventisiksersi su i bez prve zvezde tima Džoela Embida uspeli da savladaju Majami Hit sa 106:102, ...\nBoban Marjanović je toliko dobro odigrao protiv Majamija, da nije bilo saigrača iz Filadelfije koji nije bio oduševljen. Srpski gorostas je najboljom partijom otkako je stigao u Seventisikserse pomogao svom novom klubu da pobedi sa 106:102.\nMarjanovićev dabl - dabl za pobedu Filadelfije, Bogdanović 14 poena u porazu Sakramenta (VIDEO)\nSrpski centar Boban Marjanović postigao je 19 poena i imao 12 skokova u pobedi Filadelfije nad Majamijem 106:102. Bogdan Bogdanović postigao je 14 poena u porazu Sakramenta od Golden Stejta 123:115. Marjanović je fantastično iskoristio povredu Embida, pa je kao starter na terenu ...\nBoban Marjanović oduševio je saigrače i trenera Filadelfija 76ersa u svom prvom nastupu kao starter. Marjanović je predvodio Sikserse do pobede nad Majamijem 106:102 sa 19 poena i 12 skokova, usput rešivši meč slobodnim bacanjima.\nMarjanovićev dabl-dabl za pobedu, Bogdanović 14 poena\nSrpski košarkaš Boban Marjanović upisao je dabl-dabl u pobedi Filadelfije nad Majamijem od 106:102 u NBA ligi. Marjanović je iskoristio šansu i odsustvo zbog povede prvog centra Džoela Embida, ostvarivši 19 poena, 12 skokova i dve asistencije za 27 minuta.\nBOBAN JE JUNAK FILADELFIJE! NAJBOLJI MEČ SRBINA U DRESU SEVENTISIKSERSA! Fantastični Marjanović presudio Majamiju! ...\nBobi je u samom finišu, kada se meč lomio, pogodio tri ključna slobodna bacanja i tako odlučio pobednika ovog meča. Srpski centar je bio starter na ovoj utakmici, jer je Džoel Embid zbog povrede propustio meč. Bobi je maksimalno iskoristio ukazanu šansu.\nBoban Marjanović je odigrao najbolju partiju za Filadelfija Seventisikserse otkad je stigao u taj NBA klub. Naš centar je bio junak pobede nad Majamijem od 106:102, zaigravši kao starter umesto povređene prve zvezde kluba, Džoela Embida, kog čeka oko nedelju dana pauze zbog bola ...\nSrpski centar Boban Marjanović postigao je 19 poena i imao 12 skokova u pobedi Filadelfije nad Majamijem 106:102. Bogdan Bogdanović postigao je 14 poena u porazu Sakramenta od Golden Stejta ...\nBOBAN POJEO MAJAMI ZA DORUČAK! Filadelfija slavi SRPSKOG GIGANTA, Bogdanović SOLIDAN! (VIDEO)\nMarjanović je zabeležio novi dabl dabl učinak Boban Marjanović je oduševio navijače Filadelfije , koja je na krilima srpskog centra pobedila Majami sa 106:102, bez svog najboljeg igrača, Džoela Embida . Bobi je bio starter, na terenu je proveo 27 minuta, i za to vreme je ...\nMozzart Sport - 22.02.2019\nSrpski centar Boban Marjanović oduševio je kompletnu košarkašku javnost u NBA ligi, ali pre svega svoje saigrače u Filadelfiji i trenera Breta Brauna . Strateg 76-ersa je izuzetno pohvalno govorio o srpskom košarkašu, kojem je na kraju kao igraču utakmice doneo zvono uz ...\nVeliko veče za Bobana Marjanovića ! Srpski centar dao je ogroman doprinos u pobedi Filadelfije u Majamiju (106:102), pošto je postigao 19 poena i zabeležio 12 skokova, ali to nije sve, on je uspeo da prebaci cifru od 1.000 postignutih poena u najkvalitetnijem takmičenju na ...\nSrpski košarkaš Boban Marjanović upisao je dabl-dabl u pobedi Filadelfije nad Majamijem od 106:102 u NBA ligi. Tweet Tanjug/AP Bogdan Bogdanović Marjanović je iskoristio šansu i odsustvo zbog povede prvog centra Džoela Embida, ostvarivši 19 poena, 12 skokova i dve asistencije za ...\nEvo šanse za Marjanovića – Embid pauzira sedam dana\nSrpski košarkaš Boban Marjanović mogao bi u narednih sedam dana da dobije značajno veću minutažu i bitniju ulogu u timu Filadelfije. Marjanoviću je vrata ka većoj minutažu otvorila povreda prvog centra 76ersa Džoela Embida koji je povredio koleno.\nBoban Marjanović, srpski centar koji je trejdovan u Filadelfiju, konačno može da očekuje dobru šansu. Džoel Embid ima velikih problema. Košarkaš koji je imao problema sa kolenom i koji je propustio veliki deo u prethodne dve sezone, ponovo mora na kraću pauzu jer je osetio ...\nŠansa za Bobija\nKošarkaš Filadelfija Seventisiksersa Džoel Embid odsustvovaće sa parketa oko nedelju dana zbog povrede kolena, preneli su američki mediji. Najboljem igraču ekipe iz Pensilvanije oteklo je koleno i zbog toga će odmarati bar sedam dana, što je veliki hendikep za Seventisikserse.\nEmbid povređen, šansa za Bobija\nSrpski košarkaš Boban Marjanović u narednih sedam dana ni mogao da dobije značajno veću minutažu i bitniju ulogu u timu Filadelfije. Tweet twitter.com/nbaphotos Džoel Embid, superstar Filadelfije Marjanoviću je vrata ka većoj minutažu otvorila povreda prvog centra 76ersa Džoela ...


Bratislav Lazić, hirurg i profesor Medicinskog fakulteta u Prištini obratio se prisutnima, a u trenutku kada je izlazio na binu više minuta se orilo "Kosovo je srce Srbije".\n- Svaki Srbin danas gleda u svog predsednika, i veruje mu jer zna da svaki trenutak i svaka borba je usmerena na naš opstanak i ostanak na večnim ognjištima. Ne postoji srpska sredina na Kosovu gde nije stigla pomoć našeg predsednika. Unazad 40 godina se nije ulagalo na Kosovu kao što se to čini sada - rekao je Lazić.\nOn kaže da snaga naše države njemu uliva veliki osećaj sigurnosti.\n- Mi Srbi nismo neko ko krade tuđi identitet, ne posežemo za jabukom u tuđem dvorištu. Želimo mir sa svima, ali čuvamo našu kulturu i grobove naših predaka, ma koliko bila velika sila koja nas pritiska. Čuvamo i branimo jer to pripada celokupnom srpskom rodu - rekao je dr Lazić.\nDoktor je rekao da će zato uvek učestvovati u domaćinskoj izgradnji naše Srbije.\n- Dok je Aleksandra Vučića, našeg predsednika, SNS i Srpske liste, biće sigurno i nas na Kosovu i Metohiji.


Konstituisan Savet za mikro, mala i srednja privredna društva PKS – Slika Vest\nSlikaVest,Beograd,24.septembra-Mikro, mala i srednja privredna društva ubuduće će, preko svog Saveta u Privrednoj komori Srbije, lakše i brže komunicirati sa predstavnicima vlasti i uticati na unapređenje poslovnog ambijenta. Novi Savet biće dodatna podrška kompanijama da u potpunosti razviju svoje potencijale, istaknuto na konstitutivnoj sednici u PKS.\n“Želimo da, preko Saveta, otvorimo novi kanal komunikacije sa privrednicima, da razvijemo platformu preko koje će privrednici lakše i brže komunicirati sa nosiocima, i da preko Saveta i drugih organa PKS utičemo na unapređenje privrednog ambijenta”, izjavila je Ljubović na konstitutivnoj sednici Saveta, koji okuplja 26 predstavnika poslovne zajednice iz širokog spektra privrednih delatnosti.\n“Najaktuelnija inicijativa na kojoj trenutno radimo su smanjenje opterećenja na zarade sa sadašnjih 63 na 46 procenata u narednih pet godina, smanjenje poreza na dobit pravnih lica sa 15 na 10 posto, izmena zakona o radu kojim bi bila onemogućena zloupotreba bolovanja, a tu je i niz inicijativa za podsticaje – za uspešne kompanije, inovativne kompanije, za izvoznike”, navela je Ljubović. Preko tih inicijativa, kako je istakla, PKS nastoji da utiče na sistemsko rešenje najvećih problema koji tište privredu, a to su poreski sistem, siva ekonomija, pristup izvorima finansiranja i radno zakonodavstvo.\nPomoćnica ministra privrede Katarina Jovanović – Obradović pozvala je predstavnike MSP sektora da se aktivno uključe u rad Saveta I promovišu probleme koji su realni da bi se napravila vidljivija razlika u poboljšanju poslovnog okruženja. Domet ovog tela zavisiće od angažovanja članova, poručila je Obradović, ukazujući da bi rad Saveta trebalo da bude fokusiran na nekoliko najvažnijih stavki za unapredjenje poslovanja. Državna uprava lakše nalazi rešenja kada PKS pomogne u pripremi analize I prezentaciji problema.\nKonstituisan Savet za mikromala i srednja privredna društva PKS


Vesti online / Sport / Fudbal / Zvezda ima zamenu za Milojevića\nZvezda ima zamenu za Milojevića\nKako se navodi, u slučaju odlaska Vladana Milojevića novi dirigent igre biće Ivan Jovanović, od decembra bez angažmana, kad je završio drugu epizodu u Al Nasru iz Dubaija.\nBez obzira što je osnovna ideja da se sa istim trenerom uđe i u naredu takmičarsku godinu, direktori Zvezdan Terzić i Mitar Mrkela moraju da razmišljaju i o novom rešenju, a kako može da se čuje u zvezdaškim krugovima nekadašnji tvorac senzacionalnih rezultata APOEL-a u Ligi šampiona biće prva želja.\nJovanović je od decembra bez angažmana, kad je završio drugu epizodu u Al Nasru iz Dubaija. Takva pozicija ukazuje da bi ishod očekivanih pregovora, za razliku od ranije, mogao da bude uspešan. Iskusni Lozničanin je, inače, stara želja Crvene zvezde, još iz perioda dok u Vladanu Milojeviću nije pronašla stručnjaka za velika dela.\nMilojević ima ugovor sa Crvenom zvezdom do kraja sezone 2019/20, ali suštinski ugao saradnje ne zasniva se na papiru, nego obostranoj želji. Ako najuspešniji trener u postbarijevskoj eri kluba proceni da je trenutak da u inostranstvu naplati učinjeno do sada i višestruko poveća zaradu, na Marakani mogu samo da naprave svečanost i prirede fin ispraćaj čoveku koji je zaslužio da bira put.\nKao prvi favorit za dovođenje Milojevića kotira se Dalijen, koji ima slabe rezultate u kineskoj ligi. Pitanje je, međutim, hoće li imati strpljenja da sačeka Vladana, jer je finale Kupa Srbije zakazano za 23. maj, a do tada će i klub za koji igraju Karasko i Hamšik imati čak četiri utakmice u šampionatu.\nMnogo je razloga zašto se iskusni Lozničanin nameće kao dobro rešenje, a pre svega umeće na klupi koje je pokazivao godinama u APOEL-u. Ne samo što je uveo prvi put kiparski klub u Ligu šampiona, nego da je lansirao i do četvrtfinala elitnog evropskog takmičenja. Osvojio je u Nikoziji čak devet trofeja (četiri titule i super kupa).\nFUDBAL Niko kao Milojević!\nFUDBAL Zabavno u Zvezdi: Stojković pobedio u kucanju jajima, a onda izazvao trenera (VIDEO)


Konferencija o trzistu elektricne energije u Srbiji\nTanjug 20. februara 2022. 18:38\nBEOGRAD – Perspektive tržišta električne energije u Srbiji u narednih nekoliko godina, kao i nove uloge učesnika na ovom tržištu, biće glavne teme konferencije „Privreda Srbije na tržištu električne energije“, koja će se u utorak, 22. februara održati u Beogradu.\nOrganizator konferencije portal Balkan Green Energy News navodi da će konferenciju otvoriti potpredsednica Vlade Srbije i ministarka rudarstva i energetike Zorana Mihajlović i novi direktor Sekretarijata Energetske zajednice Artur Lorkovski, koji dolazi u svoju prvu misiju u Srbiju od kada je u decembru prošle godine preuzeo direktorsko mesto u toj organizaciji.\nOrganizatori ističu i da, za razliku od energetskih kompanija koje su tradicionalno dobri poznavaoci prilika u svom sektoru, kompanije iz drugih sektora nemaju isti nivo potrebnih znanja i informacija.\nZato je cilj skupa upravo da obezbedi platformu za razmenu informacija, znanja i ideja za bolje razumevanje trendova i novih modela na tržištu struje koje karakteriše ulazak novih igrača.\nKonferencija se organizuje uz institucionalnu podršku Ministarstva rudarstva i energetike, SEEPEX, Francusko srpske privredne komore, Helenskog privrednog udruženja Srbije, Nordijske poslovne alijanse u Srbiji i Privredne komore Srbije.


Magazin Intermezzo – LINK: Hercegovački med još ne može na tržište EU\nPoduzetnici i pčelari iz Hercegovine održali su krajem prošle sedmice sastanak s direktorom Agencije za sigurnost hrane BiH Sejadom Mačkićem, saopćeno je iz Udruženja za poduzetništvo i posao LiNK Mostar.\nTom je prigodom bilo riječi o problematici izvoza meda na norveško tržište i tržište drugih evropskih zemalja, koje je još uvijek zatvoreno za hercegovački med zbog nepostojanja odgovarajuće zakonske regulative.\nTokom sastanka bilo je riječi i o laboratorijima za pregled meda kojih trenutno u BiH imamo ukupno 47.\nS tim u vezi, otvoreno je pitanje koje vrste analiza i nalaza se mogu raditi u tim laboratorijima, postoje li jedinstvene baze podataka laboratorija u BiH, te postoji li opasnost da se pri uspostavljanju novih pristupi planski kako bi se izbjegla dupliranja i preklapanja u radu.\nDirektor Agencije za sigurnost hrane BiH Sejad Mačkić istaknuo je kako se radi na izradi pravilnika o medu i pravilnika o kvalitetu meda i drugih pčelinjih proizvoda.\nPredsjednik Udruženja LiNK Tomislav Majić istaknuo je važnost stručnih obuka i usavršavanja pčelara na temu sigurnost meda i zaštite pčela.\nNa kraju sastanka zaključeno je kako je važna suradnje udruženja i institucija vlasti po pitanjima donošenje pravilnika o kvaliteti meda i drugih pčelinjih proizvoda, unapređenje laboratorija, certifikacije meda, zaštite zemljopisnog porijekla proizvoda i ostalih pitanja iz domene proizvodnje i prerade meda sa ciljem plasmana na tržite zemalja EU, priopćeno je iz Udruženja za poduzetništvo i posao LiNK Mostar.\n“Prijedorčanka” će na tržište plasirati rakiju od zove\nZakon o RTV servisu još ne može stupiti na snagu\nUlaskom u EU otvara se tržište


Peking: Širenje dezinformacija o epidemiji virusa korona nije u interesu Kine\nPeking: Širenje dezinformacija o epidemiji virusa korona nije u interesu Kine\nŠirenje dezinformacija o epidemiji virusa korona nije u interesu Kine, izjavila je portparol Ministarstva spoljnih poslova Kine, Hua Čuning.\n„Američki zvaničnici izjavljuju da Kina širi lažne informacije i propagandu, samo ne znam na koje lažne informacije misle? Na uspeh Kine u borbi protiv epidemije ili na pružanje humanitarne pomoći drugim zemljama?“, istakla je Čuning.\nOna je još naglasila da je Kina od samog početka epidemije zauzela transparentan, otvoren i odgovoran stav, blagovremeno deleći informacije o epidemiji sa Svetskom zdravstvenom organizacijom i drugim državama, uključujući i SAD.\nOna je na dodala i da se kineska strana iskreno nada da će se SAD što pre izboriti s epidemijom i obezbediti bezbedan život i zdravlje Amerikanaca.\nPrethodno su američki državni sekretar Majk Pompeo i generalni sekretar NATO Jens Stoltenberg razmotrili situaciju s pandemijom virusa korona u svetu i optužili Rusiju i Kinu za širenje dezinformacija o Kovid-19.\nPotom je predsednik Donald Tramp doveo u pitanje tvrdnje da Rusija, Kina i Iran šire dezinformacije o virusu korona, dok je paralelno kritikovao američke medije za lažne vesti i izmišljotine.


Đak prvak u lisicama: sedmogodišnjak uhapšen zbog napada na učiteljicu\nA. J. 29. januara 2018. 22:30\nPolicija u Majamiju uhapsila je 7-godišnjeg dečaka optuženog da je udario učiteljicu.\nZvaničnici su saopštili da je sin Mersi Alvarez iz škole izveden sa lisicama na rukama, nakon što je prošlog četvrtka udario učiteljicu. Đak prvak je najpre smešten u psihijatrisku bolnicu gde su lekari izvršiti procenu njegovog mentalog stanja, a zatim je poslat kući.\nLokalni mediji su prenelu da je dečak izveden iz menze zbog igranja sa hranom. Zatim je napao učiteljicu i više puta je udario u leđa dok oboje nisu pali na zemlju. Školski policajac je dodao da su preduzete sve standardne mere prilikom hapšenja đaka prvaka, ali dečakova majka kaže da je njen sin žrtva ‘policijske brutalnosti’.\nUčiteljica planira da podnese tužbu protiv učenika, zbog kog je policija i ranije reagovala, zbog napada besa.


Ben napušta Zvezdu i pojačava Aris!? - Crvena zvezda info\nFudbal / 901 pregleda\nNapadač sa Komora na stadionu Rajko Mitić zarađuje 650.000 evra, dok je najplaćeniji igrač kluba iz Soluna Mateo Garsija sa 450.000\nCrvena zvezda bi ponovo mogla da posluje sa grčkim Arisom. Kako javlja tamošnja Gazeta, klub iz Soluna zainteresovan je napadača Crvene zvezde Mohameda el Fardu Bena.\nArisovo interesovanje na prvi pogled možda deluje kao iznenađenje, ali sa Benovim kvalitetima je i te kako upoznat s obzirom da su zajedno radili u Levadijakosu u sezoni 2015/2016.\nNapadač sa Komora je ostavio traga u grčkom fudbalu, gde je nosio dres Verije, Olimpijakosa, Levadijakosa i Panioniosa.\nIpak, da bi kompletirao ovaj posao Aris mora da ide iznad svojih trenutnih finansijskih mogućnosti i granica, kada su u pitanju plate igrača. El Fardu Ben u Crvenoj zvezdi trenutno zarađuje 650.000 evra, dok je u Arisu najplaćeniji bivši igrač crveno-belih Mateo Garsija, koji ima platu oko 450.000 evra.\nKako saznaje MOZZART Sport, u Crvenoj zvezdi se nadaju da bi na osnovu obeštećenja za eventualnu Benovu prodaju ove zime mogli da inkasiraju oko 1.000.000 evra.\nBen je ostavio ozbiljan trag na stadionu Rajko Mitić. U Crvenu zvezdu je stigao 2018. godine iz Olimpijakosa, a do sada je odigrao 110 utakmica u dresu srpskog šampiona i postigao 57 golova.\nU pitanju je igrač koji je u prethodne tri i po sezone konstantno uspevao da se izbori sa konkurencijom u timu, igrao je na gotovo svim pozicijama u navali i bez problema odrađivao sve zadatke koji su pred njega stavljeni, pa je na taj način prikupio i brojne simpatije navijača crveno-belih.\nCrvena zvezda se ove zime pojačala upravo na njegovoj primarnoj poziciji u timu, a to je desno krilo, gde su stigli Aksel Bakajoko i Slavoljub Srnić. Stoga Benova prodaja ove zime ne bi predstavljala iznenađenje u Ljutice Bogdana.\nBenov ugovor u Crvenoj zveudi ističe tek na leto 2023. godine, s obzirom da je poslednji produžetak saradnje parafirao u martu prošle godine, kada je postao najplaćeniji igrač u ekipi.


Potpisan ugovor Carnex-a i Udruženja proizvođača svinja – MK Group\nPotpisan ugovor Carnex-a i Udruženja proizvođača svinja\nUslužni tov pomaže opstanak svinjarstva\nKompanija Carnex i Udruženje proizvođača svinja SUS iz Vrbasa potpisali su ugovor o realizaciji programa organizovane proizvodnje svinja čiji je cilj da se sačuvaju domaći proizvođači svinja, te osposobe za opstanak u narednim godinama.\nPrema ovom programu, Carnex će lokalnim farmerima obezbediti stočnu hranu, koja se proizvodi u jednom od poslovnih centara Carnex-a – Fabrici stočne hrane Vitamix, te će garantovati otkup tovljenika po unapred dogovorenoj ceni. Nabavka prasadi, veterinarski i ostali poslovi su obaveza proizvođača. Program će se finansirati preko poslovnih banaka, a u vidu kredita poljoprivrednim proizvođačima.\nMogućnosti poljoprivrednika su velike, a Udruženje, koje je osnovano prošle godine, već sada broji pedesetak članova koji imaju mogućnost da uzgajaju oko 20.000 tovljenika godišnje.\nRealizacijom ovog programa sve interesne strane imaju kostisti. Poljoprivrednici dobijaju sigurnost u proizvodnji, te će moći tačno da planiraju prihode i rashode, a oni bolji će ostvarivati i veći profit. Podstiče se pozitivna selekcija proizvođača, lokalni farmeri se motivišu za stalnu edukaciju i primenu savremenog načina proizvodnje. Lokalna zajednica može da očekuje otvaranje novih radnih mesta, s obzirom na to da je većina farmera, koji će biti uključeni u program, iz okolnih sela u opštini Vrbas, što će doprineti obnavljanju tradicionalnih veza koje su u prošlosti bile jače. Carnex će, pak, imati priliku da prvi put, nakon nekoliko godina, eksterno prodaje stočnu hranu, te otkupljuje tovljenike po unapred dogovorenoj ceni. Generalni direktor Carnex-a Hugh McReynolds je naglasio da se Carnex i Udruženje mogu ponositi ovim dostignućem koje će potpomognuti zaustavljanje opadanja nacionalnog stada koje se skoro prepolovilo u protekle četiri godine.\nNekada je na teritoriji opštine Vrbas bila razvijena proizvodnja svinja, upravo u organizaciji kompanije Carnex, a realizovala se preko zemljoradničkih zadruga. Tada su individualni proizvođači proizvodili više od 80.000 tovljenika godišnje. Poslednjih godina je došlo do gašenja uslužnog tova kao i do prestanka saradnje Carnex-a i lokalnih farmera.\nImajući to u vidu, u saradnji sa Savetom za poljoprivredu opštine Vrbas, kreiran je ovaj, novi program, koji je prilagođen današnjim uslovima privređivanja.\nUgovor između Carnex-a i Udruženja je zaključen, a anekse ugovora će potpisivati sami proizvođači sa Carnex-om, te će tada i definisati cene stočne hrane i cene tovljenika. Aneksi mogu biti zaključivani na period od četiri meseca, koliko traje jedan tovni ciklus.\nHugh McReynolds je takođe istakao da je ovakva bliska saradnja uobičajena u Americi, Kanadi, Australiji kao i u Evropskoj uniji. Nama se pruža odlična prilika za razvoj ovakve saradnje koja će ići u korist Carnex-a i lokalne zajednice, a na kraju krajeva i srpske industrije mesa.


PLAKA LITOHORO - Vila Prive - Turistička agencija National Valjevo\n1/6 duplex / mezoneta 635 835 995 1095 1135 1135 1135 895 635 465\n10+1 triplex / mezoneta 995 1345 1595 1795 1835 1835 1835 1495 995 775\nNajam cele vile max broj 15+2 1545 2065 2465 2745 2785 2785 2785 2265 1545 1175\nLokacija: Vila se nalazi na samoj plaži, u vikend naselju Plaka Litohoro, od Katerinia južno oko 23 km, na svega 5,5 km ispred letovališta Leptokarija. Ovaj objekat je u pravom smislu reči Vila, pre svega jer se nalazi u vikend naselju, koje je inače i predviđeno upravo za takve objekte. Ističe se po mnogo čemu, ali ono što je čini jedinstvenom je blizina božanske planine Olimp. Nalazi se na samoj obali mora, samo par stepenika vas dele od šljunkovite plaže, koju uglavnom i najčešće koriste samo gosti ove vile. Miris borovine koji vas dočeka u jutarnjim satima, a koji nije karakterističan za ovaj deo Grcke, podseća na to da se nalazite u jednom posebnom ambijentu, da se iznad vas izdiže veličanstveni, božanski Olimp i da Bogovi nisu uzalud izabrali baš ovo mesto za svoje stanište. Ogromno, ograđeno dvorište, okruženo borovima vam omogućuje apsolutnu privatnost. U centralnom delu dvorišta dominira veliki letnjikovac, sa roštiljem, garniturom za sedenje, dovoljno prostran da u njemu istovremeno mogu da borave svi gosti vile. Ako biste želeli dan da započnete uz jutarnju kafu sa pogledom na more, na raspolaganju vam je još jedan, manji letnjikovac, skriven među borovima, iznad same plaže. U dvorištu je nekoliko garnitura za sedenje, spoljna tuš kabina (zavesa) sa toplom vodom, zatim teren za basket, kao i manje igralište za decu, koji upotpunjuju sadržaj ove vile. Dvorište takođe poseduje i obezbeđen privatni parking. Još nekoliko bitnih informacija koje vam mogu biti od koristi su, da je utorkom pijačni dan u Leptokariji, gde pre svega možete nabaviti uvek svežu ribu, ali i sve druge namirnice. Napominjemo da se u Leptokariji nalazi i “Lidl”, svakako kod naših turista najpopularniji super market. Podsećamo vas da za svakodnevne potrebe imate super market u kampu “Olympos”, koji je nedaleko od vile “Prive”…\nU ovoj vili postoje dve smeštajne jedinice, koje se mogu iznajmiti pojedinačno ili se u zakup može uzeti cela vila.\n1/6 duplex apartman – (kanabe+kanabe) (1+1) (1+1), u dva nivoa, (dve spavace sobe): u prvom nivou je dnevni boravak, sa kompletno opremljenom kuhinjom (veliki frižider sa zamrzivačem, mini štednjak sa rernom…), dva kreveta (kanabea). U tom nivou je manje kupatilo, sa tušem bez tuš kade, dva ulaza (glavni iz pravca dvorišta, sporedni – iza), dve terase u nivou dvorišta. Na spratu se nalaze dve spavaće sobe, sa po dva spojena singl kreveta, obe imaju izlaz na terasu, sa pogledom na dvorište, na tom nivou je i kupatilo sa kadom.\n10 + 1 triplex apartman (kanabe + kanabe) (1+1+kanabe) (1+1) (2), u dva nivoa, (3 spavace sobe): u prvom nivou je ogroman dnevni boravak, garnitura za sedenje, veliki trpezarijski sto za 6-8 osoba, delimično odvojena, kompletno opremljena kuhinja (veliki frižider sa zamrzivačem, veliki štednjak sa rernom, mašina za pranje veša, manji trpezarijski sto za 4 osobe…). U tom nivou su dva kreveta (kanabea), moguće je po potrebi dodati i dva pomoćna kreveta, za decu do 12 godina, kupatilo sa tuš kadom. Na spratu se nalaze 3 spavaće sobe, jedna sa francuskim krevetom, terasa sa pogledom na more, druga sa dva singl kreveta, terasa sa pogledom na more, treća dva singl kreveta plus kanabe, terasa bočni pogled more, u hodniku se nalazi kupatilo sa tuš kadom.


Šta se može dodatno ponuditi investitorima u Srbiji\nutorak 8. april 2014.\nNije toliko čest slučaj da su opštine po Srbiji potpuno uredile imovinu lokacija koje imaju nameru da nude potencijalnim investitorima na dalji razvoj. Kako je na otvaranju Capitol retail parka izjavio gradonačelnik grada Šapca, gdin Miloš Milošević, vrlo važna stvar koja se može ponuditi investitorima je apsolutno uređena lokacija koja je predmet interesovanja. Lokacija mora da bude i imovinski i infratsruktrno potpuno rešena.\nNaravno i finansijski aspekt vrednosti te imovine mora takođe biti prihvatljiv za investitora. To je uglavnom prvi korak koji privuče potencijalnog investitora pogotovo kada može da bira poziciju, veličinu lokacije kao i infrastrukturne kapacitete na njoj.\nDrugi, još važniji korak, je onaj kada potencijalni investitori shvate da je lokalna samouprva najbolji lokalni partner sa kojim će se svi problemi tokom razvoja ciljane investicije urediti i rešiti. Bez tog partnerstva nema uspeha za investiciju a bez uspešne investicije nema novih radnih mesta a bez njih ni napretka u Srbiji.


Zaposleni u turizmu Crne Gore protiv Zakona o strancima - TU Magazin\nZaposleni u turizmu Crne Gore protiv Zakona o strancima\nBy Živka Mutlak on\t May 7, 2015 TURIZAM, VESTI\nPrivredna komora Crne Gore, Crnogorsko turističko udruženje i Unija poslodavaca zatražili su u sredu da se odloži primena Zakona o strancima, jer bi mogao da ugrozi predstojeću turističku sezonu.\nNa sednici Odbora PKCG, predstavnici ovih institucija najavili su da očekuju od nadležnih da nađu rešenje, kako bi se sezona završila na pravi način, preneo je sajt CdM.me.\n– Tražimo s punim pravom da se ova biznis barijera zaustavi i u mirnoj atmosferi posle sezone razmotri, kako se ne bi ugrozila privreda i ekonomija – kazao je predsednik Odbora udruženja turizma i ugostiteljstva PKCG Dragan Ivančević.\n– Ako se ovako nastavi svi smo izgubili. Ovo je duboko štetan zakon – ocenio je predsednik CTU Žarko Radulović.\n– Ministarstvo će kroz neposrednu saradnju sa Zavodom za zapošljavanje pratiti novi način zapošljavanja stranaca i dati punu podršku za primenu ovih zakonskih rešenja. U slučaju promena ponude i tražnje, Ministarstvo će pravovremeno reagovati kroz sistem kvota – najavila je ona.


Ko je sve na Fejsbukovoj listi opasnih organizacija i pojedinaca? - Svetionik.com\nRadio Slobodna Evropa #593\n144 mesto 93\n593 Ko je sve na Fejsbukovoj listi opasnih organizacija i pojedinaca?\nIz američke kompanije Fejsbuk (Facebook) – koja vodi istoimenu društvenu mrežu – ove sedmice je procureo spisak „opasnih organizacija i pojedinaca“. Na listi od 100 stranica nalaze se osobe i organizacije povezane sa terorizmom, desnim ekstremizmom i raspirivanjem mržnje. Radio Slobodna Evropa (RSE) je detektovao na desetine organizacija i pojedinaca sa Zapadnog Balkana, uključujući i Srbiju. Autentičnost spiska koji je objavio portal Intercept.com, RSE je potvrđen u kompaniji Fejsbuk. Kako objašnjavaju, kompanija je listu držala u tajnosti kako bi „ograničila pravne i bezbednosne rizike“ i da bi se „umanjila mogućnost grupa da zaobiđu pravila“. Sa 2,8 milijarde aktivnih korisnika u prvoj polovini 2021. godine, Fejsbuk je društvena mreža sa najvećim brojem aktivnih korisnika u svetu. U okviru ove kompanije rade i popularna društvena mreža Instagram, kao i platforma za komunikaciju Vacap (WhatsApp). Fejsbukov spisak je dospeo u javnost nakon što je početkom oktobra bivša menadžerka ove kompanije Franses Haugen (Frances Haugen) pred Senatom Sjedinjenih Država optužila rukovodstvo bivše kuće da zna kako da svoju platformu učini sigurnijom za korisnike, ali da to ne radi zbog profita. Šta kažu u Fejsbuku? Pretpostavlja se da lista datira od 2012. godine, s obzirom na to da je jedan broj stranica ugašen ili su same organizacije prestale sa radom. Kako su iz Fejsbuka rekli za RSE u pisanom odgovoru, lista nije sveobuhvatna i stalno se ažurira, pošto timovi kompanije nastoje da umanje rizik na toj platformi. Kako navode u Fejsbuku, kompanija ima „složen proces“ za detektovanje spornih organizacija i pojedinaca koji se zasniva na dva stuba. “Jedan je strukturirani pregled, što znači da osiguravamo da svi relevantni timovi imaju priliku da pruže input i povratne informacije u definisanim fazama procesa pregleda”, kažu u kompaniji. Drugi stub su, kako dodaju, pouzdane informacije. “Mi gradimo slučajeve na osnovu jakih i potvrđenih informacija koje su potkrepljene izvorima i citatima”, navode u Fejsbuku. U svom komentaru na objavljenu listu, Brajan Fišerman (Brian Fisherman), direktor javne politike Fejsbuka za borbu protiv terorizma i opasnih organizacija, napisao je 12. oktobra na svom Twitter nalogu da ta kompanija ne želi da na svojoj platformi omogući organizovanje nasilja, a upravo lista nastoji da spreči visokorizične grupe da to učine. Prema njegovim rečima, specifičnost Fejsbukove liste je to što su se pojedini akteri našli na njoj ne samo zbog onoga što objavljuju na toj platformi, već i zbog ponašanja van te društvene mreže. “U nekim slučajevima imamo zakonsku obavezu da uklonimo ove aktere”, navodi Fišerman. On dodaje da Fejsbuk ima obavezu da poštuje američke zakone “koji se odnose na subjekte označene kao strane terorističke organizacije, globalne teroriste i druge sankcionisane strane”. U odgovoru za RSE iz Fejsbuka kažu da ne postoji univerzalna definicija terorizma među istraživačima, unutar vladinih agencija, kao ni među vladama. “Naše definicije razvijene su u bliskom partnerstvu sa vodećim istraživačima i stručnjacima i imaju snažan fokus na slučajeve nasilja van platforme”, kažu u Fejsbuku. Kako je organizovana lista? Dokument koji je izašao u javnost ima 100 stranica i u njemu su izlistani pojedinci i organizacije povezani sa terorizmom, kriminalom, širenjem mržnje, kao i sa militantnim društvenim pokretima i nasilnim grupama. Među njima su islamističke organizacije poput takozvane Islamske države, Hezbolaha i Al-nusra Fronta, ali i brojne organizacije povezane sa desnim ekstremizmom – od Mizantropske divizije, oružane formacije koja deluje u Ukrajini, preko Zlatne zore, grčke neonacističke političke stranke koja je zabranjena u matičnoj zemlji, do američkog RAM-a (eng. Rise Above Movement), povezanog sa krajnje desnim grupama u SAD i Evropi. Entiteti sa Zapadnog Balkana zastupljeni su u kategorijama organizacija i ličnosti koje su povezane sa terorizmom i širenjem mržnje, dok ih nema u oblastima kriminala i militantnih pokreta. Balkanska krajnja desnica Fejsbuk je detektovao više krajnje desnih organizacija i ličnosti povezanih sa širenjem mržnje na Zapadnom Balkanu. Neke od njih su zabranjene u Srbiji – poput neonacističkog „Nacionalnog stroja“, koji je odlukom Ustavnog suda zabranjen 2011. godine, i klerofašističke organizacije Otačastveni pokret „Obraz“, zabranjene 2012. Druge su i dalje aktivne. Među njima je „Srbska akcija“ (SA), ekstremno desna grupa sa jakim klerikalnim elementima. Organizacija nije registrovana u Agenciji za privredne registre (APR) i više nema stranicu na Fejsbuku, već je preorijentisana na rusku platformu Telegram, gde veličaju ljude i pokrete koji su tokom Drugog svetskog rata sarađivali sa nacističkom Nemačkom. “Srbska akcija” nema istaknutog vođu, a njihovi članovi su učestvovali na brojnim ekstremno desničarskim skupovima. Ova organizacija je 2018. godine u Beogradu organizovala skup podrške rehabilitaciji Milana Nedića, predsednika kvislinške vlade u vreme fašističke okupacije Srbije. Među organizacijama koje je Fejsbuk prepoznao kao ekstremističke je i “Krv i čast” (eng. Blood and Honor). Ova neonacistička organizacija deo je globalne mreže belih suprematista i već godinama unazad ima ukinut profil na Fejsbuku. “Krv i čast” je 1987. u Velikoj Britaniji osnovao rok muzičar Jan Stjuart Donaldson (Ian Stuart Donaldson), s ciljem da ideje o “beloj Evropi” širi posredstvom muzike. Ogranak ove organizacije u Srbiji deluje od polovine 1990-ih, a od tada su u više navrata organizovali nastupe neonacističkih bendova. Kada su poslednji put to pokušali da urade u Beogradu, to im nije uspelo zbog zabrane policije nakon pritiska dela javnosti i opozicionih stranaka u Srbiji. Mesto na listi opasnih organizacija našla je i ultradesničarska organizacija “Srpski narodni pokret 1389”, čiji je zastupnik Miša Vacić, koji je politički aktivan i kao lider pokreta Srpska desnica. Vacić je 2013. godine, kao portparol pokreta "SNP 1389 ", osuđen na godinu dana uslovno za širenje diskiminacije prema LGBT osobama, nedozvoljeno držanje oružja i ometanje službenog lica u obavljanju dužnosti. Tužilaštvo je istaklo da je dokazano da je Vacić pozivao na linč i nasilje protiv pripadnika LGBT populacije, dok je odbrana navela da nema dokaza da je počinio bilo koje krivično delo. Odbrana je u završnim rečima naglasila i da Vacić ne može da bude osuđen dva puta za isti događaj, podsetivši da je on prekršajno osuđen na 30 dana zatvora zbog organizovanja neprijavljenog skupa uoči Parade ponosa 2009. godine. Kao predsednik Srpske desnice Vacić je u maju 2021. učestvovao na skupu „Naša Evropa“ (La Nostra Europa) u Rimu, na kojem su bili predstavnici različitih desničarskih organizacija, iz Bugarske, Francuske, Italije, Grčke, Španije, Portugala, Nemačke i drugih zemalja. Na sajtu te stranke, koja nije prešla cenzus na parlamentarnim izborima u Srbiji 2020. godine, se navodi da okuplja nacionalistička i patriotska udruženja i organizacije, okupljenih oko „ideja moderne desnice Srbije“. Još jedna organizacija na listi Fejsbuka je desničarski Srpski narodni pokret „Naši“, koji je u međuvremenu promenio ime u Konzervativni narodni pokret “Naši”. Osnivač pokreta je Ivan Ivanović, a udruženje je postalo poznato široj javnosti 2007. godine, nakon što su pristalice “Naših” upale i prekinule tribinu emisije "Peščanik" u Aranđelovcu, u centralnoj Srbiji. Ivanovića je Viši sud u Beogradu novembra 2017. godine oslobodio optužbi za rasnu i drugu diskriminaciju. Ivanović je na sajtu SNP „Naši“ 28. marta 2014. godine objavio spisak, kako je navedeno, 30 „najvećih srbomrzaca i izdajnika“ među javnim ličnostima, na kojem su glumci, reditelji, pisci, politički analitičari i novinari. U programu Konzervativnog pokreta “Naši”, na sajtu ove političke organizacije, navodi se da se KPN zalaže za donošenje “zakona o zabrani naseljavanja migranata na teritoriji Srbije”. Kako stoji u programu, “KPN Srbiju vidi kao suverenu i teritorijalno vaskrslu državu u čijem sklopu se nalaze sve srpske zemlje koje su okupirane u ratovima devedesetih”. KNP “Naši” danas nemaju stranicu na Fejsbuku, ali je ova organizacija aktivna na Tviteru. Srpski ogranak grupe „Generacija identiteta“ Fejsbuk je prepoznao kao organizaciju povezanu sa širenjem mržnje. Ova ekstremno desničarska grupa osnovana je u Francuskoj, gde joj i zabranjeno delovanje u martu 2021. godine. Vlada Srbije je krajem 2020. godine imenovala jednog od bivših članova ove grupe, Arnoa Gujona, za vršioca dužnosti direktora Uprave za saradnju sa dijasporom i Srbima u regionu. Kako je Gujon sam priznao za televiziju N1, član Generacije identitea bio je „šest meseci, od 2010. do 2011. godine“. “Generacija identiteta” nema profil na Fejsbuku. RSE je pronašao stranicu ove grupe na ruskoj društvenoj mreži VKontakte, koja je i pandan Fejsbuku, ali sa liberalnijom politikom prema ekstremno desničarskim objavama i simbolima. Identitarci iz Srbije na toj društvenoj mreži su poslednju objavu imali 2018. godine. Srpski ogranak “Generacije identiteta” je 2017. godine ugostio u Beogradu Džejmsa Dosona (James Dowson), britanskog anti-imigracionog aktivistu, koji je, prema pisanju BIRN-a, obučavao srpske desničare kako da dobiju informativni rat. Fejsbuk je kao organizacije povezane sa širenjem mržnje označio proustašku organizaciju “Crna legija”, stranicu “Ustaše”, kao i udruženje Srpski narodni pokret “Izbor je naš” iz bosanskohercegovačko entiteta Republika Srpska, a koja na svom sajtu ima peticiju u kojoj se zalaže za otcepljenje RS-a od Bosne i Hercegovine. Kao pojedince koji se dovode u vezu sa raspirivanjem mržnje, Fejsbukov tim je označio, između ostalih, dvojicu haških osuđenika – bivšeg predsednika Republike Srpske Radovana Karadžića i vojnog zapovednika Vojske Republike Srpske Ratka Mladića. Obojica su pred Haškim tribunalom pravosnažno osuđeni na doživotnu kaznu zatvora za genocid i ratne zločine tokom rata u Bosni i Hercegovini. Na listi se našlo i ime Vojislava Šešelja, lidera ultradesničarske Srpske radikalne stranke, koji je pred Tribunalom u Hagu osuđen na deset godina zatvora zbog podsticanja progona, deportacije i prisilnog raseljavanja i premeštanja Hrvata u vojvođanskom selu Hrtkovci, 1992. godine. Sa njima u društvu na listi Fejsbuka je i šest haških osuđenika iz Hrvatske, koje je Tribunal osudio na ukupno 111 godina zatvora zbog zločina počinjenih nad Bošnjacima tokom rata u BiH – Slobodan Praljak, Jadranko Prlić, Valentin Ćorić, Berislav Pušić, Milivoj Petković, te Bruno Stojić. Povezanost sa terorizmom U dokumentu kompanije Fejsbuk nalaze se i ljudi koji su u Bosni i Hercegovini osuđeni za terorizam i regrutovanje ljudi za rat u Siriji. Kompanija je kao pripadnike takozvane Islamske države označila Mevlida Jašarevića, Huseina Bilala Bosnića i Bajra Ikanovića. Jašarević je pred Sudom BiH pravosnažno osuđen na 15 godina zatvora zbog napada na zgradu Američke ambasade u Sarajevu. Selafijski predavač Husein Bilal Bosnić izašao je na slobodu septembra 2021. godine, nakon odslužene sedmogodišnje zatvorske kazne, na koju je pred Sudom BiH osuđen zbog vrbovanja ljudi za odlazak na sirijsko ratište. U presudi Bosniću iz 2015. utvrđeno je da je finansirao odlazak bh. državljanina Samira Begića u Siriju, gde je Begić poginuo kao pripadnik terorističke organizacije. Bajro Ikanović je navodno poginuo na sirijskom ratištu, gde je bio komandant jedinice Bejt Komandosi. Fejsbuk je na listu organizacija povezanih sa terorizmom stavio „Crvenu ružu“. Ovu organizaciju je 2004. godine pomenuo tadašnji direktor Vojno-bezbednosne agencije (VOA) Srbije, pukovnik Momir Stojanović. Prema operativnim podacima VOA, koji su objavljeni u medijima, delovanje "islamske ekstremističke organizacije Vehabija - Tarikat i Crvena ruža" bilo je detektovano na području raško-polimske oblasti, na jugu Srbije, kao i na severu Crne Gore. Tada je navedeno da nije poznat tačan broj pripadnika tog pokreta, ali da oni često prave probleme u džamijama, ometaju verske obrede i pokušavaju da nametnu svoj način molitve. Tadašnji sandžački muftija Muamer Zukorlić i predsednik crnogorske opštine Rožaje Nusret Kalač odbacili su ove tvrdnje.\nVidiš 4,054 vesti od ukupno 4,072.


Suđenje za "državni udar" u Crnoj Gori ODLOŽENO ZA SEPTEMBAR - Nova Borba\nSuđenje za "državni udar" u Crnoj Gori ODLOŽENO ZA SEPTEMBAR\nSuđenje optuženima za navodni pokušaj terorizma i državni udar u Crnoj Gori ponovo je odgođeno, a glavni pretres biće nastavljen 6. septembra.\nSuđenje je odgođeno zbog novog zahteva advokata odbrane za izuzeće glavnog specijalnog tužioca Milivoja Katnića.\nSuđenje liderima Demokratskog fronta i grupi ruskih i srpskih državljana za navodni pokušaj državnog udara na dan izbora 16. oktobra prošle godine počelo je u sredu.\nU Višem sudu u Podgorici trebalo je da bude nastavljeno danas nakon što je vrhovni državni tužilac Ivica Stanković odbio zahtev advokata odbrane za izuzeće glavnog specijalnog tužioca Milivoja Katnića i svih specijalnih tužilaca.\nPre pauze, advokat Bratislava Dikića, Goran Petronijević dostavio je podnesak u ime svih advokata, kojim traže od Suda da im odgovori da li su advokati prisluškivani.\n„Ukoliko je to tačno, mi ne možemo da učestvujemo u ovom postupku, jer ne možemo na zakonit način da branimo svoje klijente!,“ rekao je Petronijević.\nAdvokat Petrović je takođe tražio da se odloži pretres.\n„Biti pod pritiskom u ovom predmetu, razmišljati smem li kolegu da pitam za mišljenje, zaista je veliki pritisak na nas. Ako smo mi do sada bili prisluškivani, onda su naši dokazi kompromitovani“, rekao je advokat Petrović, uz molbu da se, bez namere da vrše opstrukciju, odgodi pretres.\nAdvokat Andrije Mandića, Miroje Jovanović je dodao još jedan zahtev – da Specijalno vrhovno tužilaštvo sa portala ukloni transkripte razgovora.\nSve što je objavljeno na sajtu Tužilaštva je posledica prisluškivanja\nOdbrana je na početku pretresa od Stankovića zatražila izuzeće Katnića i specijalnog tužioca Saše Čađenovića, zbog objavljivanja transkripata razgovora advokata Gorana Rodića sa njegovim klijentima i kolegama.\nAdvokat Goran Petronijević danas je izjavio da specijalni državni tužilac Milivoje Katnić preti odbrani.\n„Potrebne su nam precizne informacije koje imaju kredibilitet suda, a ne informacije koje su bile lažne, što smo se mogli uveriti kada je specijalni državni tužilac garantovao da se ne prisluškuju poslanici,“ kazao je sudiji lider NSD-a i funkcioner DF-a Andrija Mandić.\n„Očekujem od sudije Mugoše da mi kaže kada su protiv mene i mog kolege Andrije Mandića određene mere tajnog nadzora i ko je te mere odredio,“ kazao je predsednik DNP-a i poslanik DF-a Milan Knežević. On je istakao da je sve ono što je objavljeno na sajtu Tužilaštva posledica prisluškivanja.\nJedna od optuženih, Branka Milić kazala je da smatra da joj nije omogućeno da ima prava na pravično suđenje.\nKatnić se drznuo da špijunira ne samo klijente već međusobnu advokatsku korespodenciju\nAdvokat Miroje Jovanović naveo je da se „Katnić drznuo da špijunira ne samo klijente i advokate, nego i komentariše i špijunira međusobnu advokatsku korespondenciju“.\nUoči početka suđenja optuženi lideri DF Andrija Mandić i Milan Knežević ponovili su da se radi o montiranom političkom procesu.\n„Nevini ljudi se nalaze u zatvoru i verujem da ćemo danas i narednih dana uspjeti da u potpunosti razbijemo lažne konstrukcije Milivoja Katnića i zaustavimo državni teror koji se vrši nad DF-om“, kazao je uoči početka suđenja Andrija Mandić.\n„Mi smo i već danas pobednici i uvereni smo da će sloboda mnogo pre zakucati na vrata nego što bude ova presuda„, rekao je Knežević.\nOptužnica se dominantno temelji na iskazu Saše Sinđelića, kome je dodijeljen status svedoka saradnika.\nOdlukom predsednice Vrhovnog suda Vesne Medenice suđenje za aferu „Državni udar“ prenosi se uživo posredstvom Radio difuznog centra Crne Gore.


Vasilić: To što ministarstvo ne sluša struku, to je bahato | Autonomija\n"Nema borbe protiv korupcije ako ne postoji nezavisno pravosuđe, a ovo je stvaranje potpuno zavisnog pravosuđa"\nJelisaveta Vasilić iz Saveta za borbu protiv korupcije kaže da Srbija nije primenila nijednu preporuku za suzbijanje korupcije SE i dodaje da je neralno očekivati da će se u novom izveštaju u oktobru naći da je ispunila većinu, kako navode iz Vlade. Dodaje da je to što Ministarstvo pravde ne sluša struku, u vezi s ustavnim amandmanima – bahatost.\nSrbija nije primenila na zadovoljavajući način nijednu od 13 preporuka koje telo Saveta Evrope za borbu protiv korupcije – GRECO (Grupa država za borbu protiv korupcije) predočilo Srbiji u julu 2015. godine, objavljeno je u najnovijem izveštaju tog tela.\nJelisaveta Vasilić iz Saveta za borbu protiv korupcije pojašnjava za televiziju N1 da je Greko jedna institucija EU koja se bori protiv korupcije veoma ozbiljno. Dodaje da je utisak da država ne prihvata Greko kao toliko ozbiljnu instituciju, kao što ona jeste. To telo ozbiljno posmatra države, pre nego što donese preporuke, naglašava gošća Dana uživo.\nGovoreći o preporukama, pojašnjava da je osam stiglo za pravosuđe, četiri se odnose na sud, četiri na tužilaštvo, tri na rad skupštine odnosno kodeks poslanika, kao i na veću transparentnost donošenja zakona, gde je rečeno da treba izbegavati hitno donošenje propisa. Navodili su i da se u naš sistem unese lobiranje. Savet je razmatrao sve do 2015. godine i samo jednu preporuku nije prihvatio – a koja se tiče lobiranja – jer smatramo da nismo dovoljno zrela zemlja za to, prenela je Vasilićeva.\nSrbija nije primenila nijednu preporuku za suzbijanje korupcije, sve one ostaju, samo sada imamo novi datum – to je 31. oktobar 2018, kaže gošća N1.\nVasilićeva ocenjuje da je to nerealno očekivati. Dve godine se ne uradi ništa, a onda odjednom Ministarstvo pravde koje je trebalo da radi promenu Ustava – kad komisija uradi svoj predlog, to se Ministarstvu ne sviđa i onda samo u jesen 2017. godine počinje da radi na ustavnim promenama, dodaje.\nKonstatuje da su i po tom pitanju probijeni rokovi, da je Srbija imala dovoljno vremena od 2015. godine i od donošenje strategije i akcionog plana (koji su, podseća, doneti pre tri, četiri godine). Sami smo napravili jedno užasno zgusnuto vreme i zato Ministarstvo pravde pokušava sada da, po hitnom postupku, donese ustavne amandmane i da se oni usvoje, naglašava. „To je nedozvoljeno, Ustav je osnovni akt jedne zemlje“.\nMinistarstvo ističe da će ustavni amandmani ići na Venecijansku komisiju, a Vasilićeva na to kaže da je ta komisija i 2009. godine dala pozitivnu ocenu za reformu pravosuđa, kada je cela stručna javnost rekla da ona nije dobra, što se i pokazalo kasnije, što je i ta komisija rekla posle dve, tri godine…\n„Venecijanska komisija ima 46 članova, sve zemlje zastupaju sudije najviših sudova i profesori univerziteta. Samo tri zemlje nisu na tom nivou zastupljene – Albanija, Crna Gora i Srbija, s tim što Albaniju i Crnui Goru zastupaju ministri pravde, a nas zastupa pomoćnik Čedomir Backović. Čedomir Backović je čovek koji je veoma aktivno učestvovao u pisanju predloga amandmana… U inostranstvu se zapanje kad saznaju da je neko poslat da predstavlja zemlju u stvari čovek koji je imao neke krivične odgovornosti… Srbija još ne šalje da je predstavljaju najbolji… Mi imamo odlične pravnike, profesore univerziteta“, kaže Vasilićeva i dodaje da je nedopustivo da nas zastupaju ljudi na nižem nivou stručnosti.\nGovoreći o ustavnim amandmanima, kaže da je Ministarstvo pravde uspelo da ujedini sve stručnjake u vezi sa nekim pitanjem – i da ta stručna javnost kaže da nešto nije u redu. „I ministarstvo pravde kaže baš nas briga, neću da ga povlačim… To je bahato“, ocenjuje.\nNaglašava i to da Savetu niko nije hteo da kaže koliko je to sve koštalo – „koliko je plaćeno sudijama za tri godine nerada“.\nOcenjuje da je najsporniji sastav VSS (Visokog saveta sudstva) i DVT (Državnog veća tužilaca) jer se gubi, kako navodi, sudska vlast – bira se pet sudija i pet istaknutih pravnika, to su ljudi partijski opredeljeni, vidimo kako ih inače biraju, oni imaju većinu i to znači da sve odluke VSS može da donese tih pet istaknutih pravnika, bez odluke sudija, navela je.\nTužilaštvo nije ni samostalno ni nezavisno, a samo ako je nezavisno doći će do traženja odgovornosti za pojedine ljude – ovako nam tužilaštvo ne radi i to je veliki problem, zaključuje gošća Dana uživo.


Šta će se razmatrati na današnjoj sjednici NSRS? Obraća se i Dragan Čović – Vijesti Online\nŠta će se razmatrati na današnjoj sjednici NSRS? Obraća se i Dragan Čović\nby Vijesti Online 01/02/2022, 11:33 1.1k Views\nNa početku sjednica priliku da se obrate imaće lideri parlamentarnih stranaka sa sjedništem u Republici Srpskoj, a ranije su pozvani i lider HDZ BiH Dragan Čović, čije prisustvo je najavljeno i lider SDA Bakir Izetbegović koji je odgovorio da sjednici neće prisustvovati, navodeći da je „iznalaženje najprihvatljivijih rješenja za državu Bosnu i Hercegovinu“ stvar državnih institucija, a ne entitetskih, i može biti razmatrano samo u Parlamentarnoj skupštini Bosne i Hercegovine i ostalim nadležnim državnim institucijama.\nIzazov za političke subjekte\nPred poslanicima je, uz jednu tačku dnevnog reda i jedan dokument. Na nekoliko strana predstavljen je osvrt o aktuelnim pitanjima, a dokument pred poslanike i lidere stranaka dolazi bez prijedloga zaključaka, ali uz isticanje šest problema: internacionalizacije državnog pitanja u Bosni i Hercegovini, ravnopravnosti konstitutivnih naroda, suverenosti entiteta i naroda, međunarodnog intervencionizma, ustavnosti i problem pravosudne vlasti.\nKako u dokumentu stoji „istorijsko nasljeđe i neadekvatno djelovanje međunarodnih i domaćih subjekata u protekle dvije decenije uzrokovali su političke krize u Bosni i Hercegovini. Ista je situacija i sa aktuelnom krizom čija je inicijalna „kapisla“ bilo donošenje Odluke o dopunama Krivičnog zakona Bosne i Hercegovine od strane Valentina Incka“. To se, prema predlagaču dokumenta, smatra „kombinacijom spoljašnjeg voluntarizma i unutrašnjeg izuzetno složenog stanja“ uz ocjenu da je prevazilaženje kriznih situacija nužno za funkcionisanje entiteta i Bosne i Hercegovine kao cjeline.\nU dijelu o problemu internacionalizacije državnog pitanja u Bosni i Hercegovini se navodi da su realne istorijske okolnosti uslovile specifičnu državnu organizaciju. Navodi se i da je „Ustavom definisana državostvornost dva entiteta i konstitutivnost tri naroda, ali i zaštita ljudskih prava i sloboda po međunarodnim standardima. Različiti, a time i suprotstavljeni interesi, uneseni su u Dejtonski mirovni sporazum, što je imalo za posljedicu i protivriječne norme u njegovom sadržaju, posebno u Aneksu 4 – Ustav Bosne i Hercegovine“. U dokumentu stoji i da protivriječnost pojedinih normi predstavlja izazov za političke subjekte da na osnovu konsenzusa nađu opšteprihvaćena rješenja, ali i da su te protivrječnosti do sada bile faktor produbljivanja krize i sukoba.\n„Internacionalizaciju državnog pitanja Bosne i Hercegovine treba usmjeriti u proces evropskih integracija, a internacionalizaciju kao miješanje stranih faktora u unutrašnja pitanja entiteta i Bosne i Hercegovine kao cjeline treba maksimalno redukovati u skladu sa odredbama međunarodnog prava“.\nO problemu ravnopravnosti konstitutivnih naroda, navodi se da su tri naroda (Srbi, Bošnjaci i Hrvati) suvereni i državotvorni, odnosno „ravnopravni u svim bitnim segmentima funkcionisanja državnih institucija na svim nivoima organizovanja vlasti“.\n„Ostvarivanje ravnopravnosti naroda i građana dio je istorijskog nasljeđa i ugrađeno je u temelj sadašnjeg ustava, ali postojeća organizacija državne vlasti u dva entiteta, a posebno u Federaciji Bosne i Hercegovine, otežava njegovo ostvarivanje. Navedeno pitanje se izražava kao problem konstitutivnosti Hrvata, njihove ravnopravnosti i legitimnog predstavljanja u institucijama vlasti na entitetskom i na nivou Bosne i Hercegovine“, navodi se u dokumentu u kojem stoji i da „princip državotvornosti tri naroda znači da je problem ravnopravnosti jednog naroda, zajednički problem sva tri naroda“.\nNavedeno pitanje, kako stoji, „ne treba biti tema i povod sukobljavanja“.\n„Suština je u tome da legitimni predstavnici tri konstitutivna naroda i dva državotvorna entiteta budu posvećeni zajedničkom djelovanju na otklanjanju bilo kog problema u vezi sa njihovom ravnopravnošću, bez obzira da li se radi o Srbima, Bošnjacima, Hrvatima ili nacionalnim manjinama i građanima uopšte“ ističe se i navodi da „legitimna zastupljenost Hrvata u Predsjedništvu Bosne i Hercegovine i u Domu naroda Federacije Bosne i Hercegovine nije samo hrvatski problem ili „takozvano hrvatsko pitanje“, nego je to problem cijele Bosne i Hercegovine“, a otklanjanjem problema ravnopravnosti Hrvata, prevazišao i se jedan od osnovnih faktora krize.\n„Državotvornost, odnosno konstitutivnost „tri naroda“ se prožima sa državotvornošću „dva entiteta“, kroz pojam državotvornih subjekata“, navedeno je u dijelu o problemu suverenosti entiteta i naroda u kojem se kroz konstataciju o različitim i suprotstavljenim političkim mišljenjima i djelovanjima navodi i problem pitanja primarnosti.\n„Ako je primarna državotvornost entiteta, tada se državotvornost naroda iskazuje u granicama entiteta, a ako je primarna državotvornost naroda tada prevazilazi granice entiteta. U navedenom kontekstu se pojavaljuje i suverenost ljudskih prava što zajedno sa suverenošću naroda i suverenošću entiteta čini složen sistem iz koga stalno proizilaze problemi koji dovode do krize“, stoji u dokumentu. Navodi se i da je preplitanje suverenosti naroda, entiteta, građana objektivne prirode, čije rješavanje zahtjeva političku vještinu i spremnost na dijalog i kompromis legitimnih predstavnika entiteta naroda i građana.\nDjelovanje Visokog predstavnika ocijenjeno je kao faktor koji je najviše doprinio sadašnjoj krizi „kroz nedemokratsko nametanje odluka, zakona, ustavnih amandmana, smjenu legalno izabranih predstavnika“.\n„Posebno je problematično što nametnute odluke Visokog predstavnika nisu imale za posljedicu napredak, razvoj, demokratiju, pomirenje itd. Posljedice nametnutih odluka bile su uglavnom negativne čemu smo svjedoci u ovo vrijeme kada je Valentin Incko nametnuo Odluku kojom je mijenjao Krivični zakon Bosne i Hercegovine“, navedeno je uz konstataciju da je ta odluka nanijela veliku štetu povjerenju između naroda.\nKonstatuje se da je krajnje vrijeme da domaći političari preuzmu odgovornost i zahtjevaju prestanak mandata visokog predstavnika, ali i da, ukoliko se zakoni mogu nametanjem staviti na pravnu snagu bez odluke Parlamentarne skupštine Bosne i Hercegovine, tada ta skupština nije potrebna.\n„U tom kontekstu treba razumijevati odluku poslanika iz Republike Srpske da selektivno učestvuju u radu Parlamentarne skupštine Bosne i Hercegovine. Bez obzira što u Bosni i Hercegovini postoje različita i suprotstavljena mišljenja o ulozi visokog predstavnika, nesporno je uvjerenje svih političkih aktera iz Republike Srpske da njegov mandat treba prestati“.\nDva sporna oblika\nU dijelu o problemu ustavnosti navodi se da je „u praksi Ustavni sud Bosne i Hercegovine izlazi iz okvira svojih ovlašćenja, donosi odluke koje nisu zasnovane na postojećim ustavnim normama i ne uzima u obzir kakve će posljedice imati njegove odluke“. U tom kontekstu prepoznata su dva sporna oblika prekoračenja nadležnosti:\n1. Donošenje odluka u vezi sa određenjem nadležnosti za regulisanje imovinskih (svojinskih) prava i odnosa jer Ustavni sud nema nadležnost da to radi. Nadležnost Ustavnog suda moguća je samo o pitanjima koja su definisana Ustavom „po pitanjima iz ovoga ustava“ (posebno oblast ljudskih prava), ali ne i u pogledu posebne raspodjele nadležnosti između entiteta i Bosne i Hercegovine.\n2. Pogrešno tumačenje državnog kontinuiteta Bosne i Hercegovine što ima negativne posljedice po odnose između naroda i entiteta. Na primjer, Ustavni sud je poništio zakon po kojem je 9. januar definisan kao Dan Republike Srpske, zato što ga Bošnjaci i Hrvati ne doživljavaju kao svoj praznik. Da je Ustavni sud bio dosljedan tada bi ista argumentacija bila osnova i kod ocjene ustavnosti 1. marta kao Dana nezavisnosti Bosne i Hercegovine, zato što ga Srbi ne doživljavaju kao svoj praznik.\n„Dejtonskim sporazumom i Ustavom kao njegovim integralnim dijelom, definisan je kontinuitet Bosne i Hercegovine kao države po međunarodnom pravu, ali je takođe definisano da Bosna i Hercegovina nema kontinuitet unutrašnjeg ustavnopravnog poretka. Parlamentarna skupština BiH nije nasljednik bivše skuštine BiH, nego je nova institucija, isto tako i ostale institucije (Vijeće ministara, Predsjedništvo, Ustavni sud itd.) Djelovanje stranih sudija u Ustavnom sudu Bosne i Hercegovine postalo je izvor problema i nesuglasica, jer troje stranih i dvoje domaćih sudija mogu preglasavanjem da donose odluke što je legalno, ali nije legitimno“.\nU dijelu o problemu pravosudne vlasti navodi se da je upravo taj dio vlasti „glavni generator političkih kriza i u kontinuitetu opterećuje i ugrožava sve druge pozitivne procese u Bosni i Hercegovini“.\nU ovom dijelu se sugeriše da politički predstavnici mogu postići saglasnost da se posojeći model pravosuđa izmijeni na način da ima odgovornost prema parlamentima „kao narodnim predstavništvima.\n„Jedna pogrešna i nepravedna presuda Suda Bosne i Hercegovine može da poništi višegodišnji rad političkih predstavnika na pomirenju naroda. Bosni i Hercegovini nužan je novi i bolji model organizacije pravosudne vlasti, jer ovaj dosadašnji model u kojem centralnu ulogu ima Visoki sudski i tužilački savjet nije opravdao svoju svrhu“, zaključeno je.\nNa kraju dokumenta se navodi da politička kriza može biti prevaziđena otklanjanjem uzroka. „Bez obzira na različita i suprotstavljena politička razmišljanja i djelovanja, treba priznati činjenicu da politička kriza negativno utiče na ekonomske odnose i ugrožava ukupan ekonomski sistem“.\n„Republika Srpska kao državotvorni entitet u Bosni i Hercegovini pokrenula je procese institucionalnih reformi s ciljem da se dobiju bolja, pravednija i racionalnija rješenja u funkcionisanju vlasti i javnih politika u entitetima i na nivou Bosne i Hercegovine“, navedeno je uz konstataciju da postojeći okvir pruža mogućnosti za reforme u bitnim oblastima u cilju pronalaženja boljih rješenja, te da je u tom kontekstu i predložena današnja rasprava.\nIako nije naveden predlagač dokumenta koji će danas biti razmatran ranije je održavanje sjednice najavio predsjednik Narodne skupštine Nedeljko Čubrilović iz čijeg kabineta su poslate pozivnice liderima HDZ BiH i SDA.


Budžet Ministarstva odbrane BiH ne prelazi 300 miliona KM - Istinomjer\nČlan Predsjedništva Bosne i Hercegovine Milorad Dodik govorio je jučer na tribini o temi “Republika Srpska – vraćanje otetih ustavnih nadležnosti”, održanoj u Beogradu. Dodik je, pored ostalog, iznio tvrdnje o tome koliko iznosi, kako je rekao, budžetska stavka u budžetu BiH, koja se odnosi na Oružane snage BiH.\nS tim u vezi, Dodik je izjavio:\nBudžetska stavka u budžetu BiH je najveća za Oružane snage, iznosi 370 miliona, koja, realno rečeno, nije nikakva vojska, ali je veliki potrošač.\nMilorad Dodik, 7.12.2021.\nMeđutim, zakoni o budžetu institucija Bosne i Hercegovine i međunarodnih obaveza Bosne i Hercegovine, koje je Parlamentarna skupština BiH usvajala proteklih godina, demantuju tvrdnju da se za Oružane snage BiH izdvaja iznos sredstava koji je naveo Dodik.\nPodsjećamo, članom 13. Zakona o odbrani BiH propisano je da je Ministarstvo odbrane Bosne i Hercegovine, između ostalog, “nadležno za predlaganje budžeta za odbranu Bosne i Hercegovine i izdavanje odobrenja za rashode iz budžeta Bosne i Hercegovine za odbranu, organizaciju, opremanje i snabdijevanje Oružanih snaga”.\nPrimjera radi, u državnim budžetima se od 2017. godine do 2020. godine za Ministarstvo odbrane BiH izdvaja iznos koji nije prelazio 290 miliona KM. Tako je 2017. godine za čitavo Ministarstvo odbrane BiH izdvojeno 285.689.000 KM, a za narednu, 2018. godinu, za 1.796.000 manje, odnosno 283.893.000 KM.\nZakonom o budžetu institucija Bosne i Hercegovine i međunarodnih obaveza Bosne i Hercegovine za 2019. godinu, za Ministarstvo odbrane BiH je ukupno izdvojeno 288.857.000, ali je za 2020. godinu budžet umanjen na 287.341.000 KM.\nPodsjećamo, upravo je navedeno smanjenje novčanih sredstava bilo razlog zbog kojeg, prilikom usvajanja Zakona o budžetu institucija Bosne i Hercegovine i međunarodnih obaveza Bosne i Hercegovine za 2020. godinu, ministar odbrane BiH Sifet Podžić nije podržao takav prijedlog budžeta, o čemu je Istinomjer u to vrijeme detaljno pisao.\nS obzirom na navedeno, tvrdnju Milorada Dodika da budžetska stavka u budžetu BiH za Oružane snage BiH iznosi 370 miliona Istinomjer ocjenjuje neistinitom.


Prvi put od 2. kola - šta sve čeka Zvezdu do Lige šampiona NOVA portal\nFudbal Autor:Strahinja Nikolić17. apr. 202121:55 > 22:11\nFudbaleri Crvene zvezde pobedom nad Radnikom iz Surdulice napravili su veliki korak ka tituli, pa je sve izvesnije da će igrati u kvalifikacijama za Ligu šampiona.\nZvezda će gotovo sigurno po prvi put u novijoj istoriji borbu za Ligu šampiona započeti iz drugog kola, gde će biti povlašćena, prema aktuelnom stanju stvari tako će biti i u trećoj rundi, dok postoji šansa, doduše ne preterano velika, da ekipa Dejana Stankovića ima status nosioca i u završnom kolu.\nZvezda promašila dva penala, ali pobedila Radnik\nKako bi i zvanično dobila mesto u drugom kolu kvalifikacija, Zvezdi je potrebno da Real ili Mančester siti osvoje titulu prvaka Evrope, ili da PSŽ bude najmanje drugi, odnosno Čelsi najmanje četvrti u svom šampionatu, pod uslovom da jedna od ove dve ekipe dođe do čuvenog „klempe“.\nU ovom tekstu ćemo proći kroz potencijalne rivale, moguće promene, kao i sve ono što bi Zvezdu moglo da očekuje na putu ka grupnoj fazi elitnog evropskog takmičenja.\nNajteži rival u drugom kolu mogao bi da bude moldavski Šerif, koji je gotovo obezbedio titulu u svom šampionatu, izvesno je da će se tu naći i mađarski Ferencvaroš, Škendija iz Makedonije, Slovan iz Bratislave, dok su pod znakom pitanja Nju Sejntsi iz Velsa, koji imaju isti broj bodova kao i Konah Kvej, zatim ljubljanska Olimpija, koja ima četiri boda više od Maribora, dok su prvenstva Gruzije i Litvanije tek počela. Takođe, neizvesno je i u Bosni i Hercegovini, gde Sarajevo ima dva boda viška u odnosu na Borac, kao i na Kipru, gde je Omonija prva sa 72 boda, četiri više od AEL-a.\nKo god da dođe crveno-belima, ne bi trebalo da bude bilo kakvih problema, pogotovo jer će ove godine kvalifikacije ponovo biti igrane po dvokružnom sistemu umesto jedne utakmice.\nZvezda trenutno zauzima pretposlednje, peto mesto među povlašćenim timovima sa 32.5 boda. Ispod je Glazgov Rendžers, a iznad su Dinamo Zagreb, Slavija Prag, Olimpijakos i Jang Bojs.\nŠto se tiče nepovlašćenih timova, Ludogorec je blizu titule u Bugarskoj, pošto ima šest bodova više u odnosu na Lokomotivu iz Plovdiva, u Rumuniji FCSB, Kluž i Krajova će se boriti za titulu do kraja, kao i Karabak i Nefči u Azerbejdžanu.\nŽestoka borba biće i u Izraelu između Makabi Haife i imenjaka iz Tel Aviva, gde Haifa ima dva boda više šest kola pre kraja, u Švedskoj će u kvalifikacije Malme, dok u Poljskoj Legija iz Varšave ima pet bodova prednosti šest utakmica pre kraja od Pogona, uz meč manje od prvog praitoca, pa ima i dobru šansu da obezbedi prvo mesto.\nČetvrto kolo kvalifikacija\nU ovom kolu u takmičenje se uključuje i Salcburg kao već viđeni prvak Austrije, a prema bodovima iz prethodnih sezona povlašćeni će biti, pored Salcburga, Dinamo Zagreb, Slavija iz Praga i Olimpijakos, dok će među nepovlašćene Jang Bojs, Crvena zvezda, Rendžers i Midtjiland.\nOvo bi moglo da se promeni ukoliko bi dve ekipe od trojca Olimpijakos – Dinamo – Slavija ispale u prethodnim rundama.\nSam pogled na kvalifikacije pokazuje da crveno-beli itekako imaju čemu da se nadaju, pogotovo ukoliko ostanu među povlašćenim timovima i u trećem kolu.\nFK Crvena zvezdaKvalifikacije za Ligu šampiona\nSlobodan Rajčević obara rekord i ulazi u legendu


o nama – bormax doo\nKompanija Bormax doo iz Bačke Topole, je osnovana 15. marta 1993. godine kao mala porodična radionica koja se bavi preradom metala, obojenih metala i plastike.\nU početku je kompanija radila sa univerzalnim strugovima, univerzalnom glodalicom, bušilicom za kamen i slično.\nOsnivač kompanije , Borislav Kovjanić je ceo svoj radni vek proveo u metalnoj industriji.\nOsim njega i svi ostali zaposleni su iskusni radnici koji su svoje zanate naučili u poznatoj jugoslovenskoj kompaniji Inomag Faal, koja je proizvodila alate za drvnu industriju. Tokom nestabilnih 1990-ih iskusni i vredni radnici su uspeli da sačuvaju kompaniju uprkos velike krize koja je zadesila bivšu Jugoslaviju.\n2006. godine Bormax doo je započeo proizvodnju na CNC glodalici za obradu materijala u 3 ose. Nakon toga instaliran je jedan CNC strug i proizvodnja je počela da raste.\nOvim se ušlo u novu eru kompanije u kojoj je akcenat stavljen na modernizaciji i automatizaciji.\n2013. godine se kompaniji potpuno posvetio i Radovan Kovjanić, sin osnivača koji je preuzeo i nastavio porodičnu tradiciju.\n2014. godine se kompletna proizvodnja i adminitracija sele u novi prostor – kupljena je proizvodna hala površine od 4000m2, što nam pruža dovoljno prostora ne samo za proizvodnju već i za skladištenje. Uvedene su nove usluge , kupljena je nova oprema , od 2014. godine kompanija Bormax doo je počela da se bavi i varenjem uz najsavremeniu opreme i vrhunski obučene zaposlene.\nOd 2019. godine Bormax doo nastavlja sa proširivanjem delatnosti i osavremenjivanjem proizvodnje ulažući u obuku i trening zaposlenih kako bi ispunili visoke standarde dobavljača u auto industriji.\nDavanje kvalifikovanih tehničkih saveta postojećim i potencijalnim klijentima važan je kriterijum u partnerskom odnosu koji razvijamo\nKompanija Bormax d.o.o. primenjuje standarde ISO9001 / 2015 i ISO14001/2015


Sinod odbio da sazove vanredni Sabor SPC - Politika - Dnevni list Danas\nPočetna » Politika » Sinod odbio da sazove vanredni Sabor SPC\nKako je uz patrijarhovu podršku predsednik Srbije odustao od posete severu Crne Gore\nPredsednik Srbije Aleksandar Vučić je tokom prošlog vikenda saopštio da je, uz saglasnost patrijarha Irineja, odustao od posete severnom delu Crne Gore.\n1Piše: Jelena Tasić 06. januara 2020. 10.30 Izmenjeno: 10.31\nPosle njegovog sastanka sa patrijarhom, održana je proširena sednica Sinoda SPC na kojoj su bili i članovi Episkopskog saveta u Crnoj Gori. Sinod je dao „punu podršku mirnom hrišćanskom otporu“ SPC u Crnoj Gori, ali je u zvaničnom saopštenju prećutao da je, kako Danas nezvanično saznaje, odbio zahtev Episkopskog saveta CG da se do kraja januara sazove vanredni Sabor SPC.\nVučić je odgovarajući na pitanja novinara u subotu rekao da nije tražio susret sa mitropolitom crnogorsko-primorskim Amfilohijem (Radovićem) i da su detalji njegove otkazane posete dogovoreni sa episkopom mileševskim Atanasijem (Rakitom).\nU Mitropoliji crnogorsko-primorskoj Danasu je nezvanično potvrđeno da ih iz Predsedništva Srbije nisu kontaktirali, dok u sedištu Eparhije mileševske ne žele da komentarišu Vučićevu posetu.\nDanasovi izvori u visokim crkvenim krugovima spekulišu da je Nikola Selaković, generalni sekretar predsednika Srbije, zbog navodnog stava vladike Atanasija mileševskog da je Vučićeva poseta podelila narod, tražio intervenciju patrijarha Irineja.\nSaglasnost Mileševske eparhije data je, kako se priča, posle „pritiska“ iz Patrijaršije u Beogradu.\nU sedištu SPC nije moguće zvanično potvrditi ove spekulacije kao ni tvrdnje pojedinih crkvenih krugova da je Vučić razlog zbog kog je Sinod i prošle subote odbio da sazove vanredni Sabor, čije je sazivanje tražio Episkopski savet CG.\nArhijereji SPC u CG upozoravaju, između ostalog, da se i u samoproglašenoj kosovskoj državi sprema crkveni zakon sličan spornom u Crnoj Gori, zbog čega bi Sabor trebalo da se na vreme odredi prema tom problemu.\nVeć duže vreme u delu vrha SPC spekuliše se da Vučiću, zbog obaveza koje ima prema Zapada kada je reč o KiM, ne odgovara da se Sabor SPC pre maja ponovo oglasi sa poznatim stavom SPC da je protiv nezavisnosti, podele i razgraničenja u južnoj srpskoj pokrajini. Isti izvori smatraju i da Vučić, bez obzira na izjave, navodno nije „nevin“ ni u slučaju donošenje Zakona u verskoj slobodi u CG.\nSinod i Episkopski savet CG u subotu su u zajedničkom saopštenju ocenili da se „ovim zakonom omogućava otimanje i skrnavljenje svetinja i gaženje zaveštanja njihovih svetih ktitora i zadužbinara i da on produbljuje već postojeće podele i sukobe u crnogorskom društvu“.\n„Sinod sa ove proširene sednice još jednom apeluje na državne organe Crne Gore da budu svesni svoje odgovornosti pred istorijom i budućnošću i da preispitaju svoj stav o verskim pravima i slobodama svojih građana i većinske Crkve u Crnoj Gori. SPC i njene eparhije u Crnoj Gori će svim raspoloživim zakonskim i pravnim sredstvima štititi verska prava i slobode i istovremeno pozivati sve relevantne činioce na obnovu svestranog dijaloga po ovom nadasve važnom i osetljivom pitanju“, navodi se u saopštenju.\nTokom vikenda nastavljeni su protresti u većini gradova u CG, a za juče su bili najavljeni molebani u Niškoj, Kruševačkoj, Šumadijskoj i Mileševskoj eparhiji.\nMitropolit Amfilohije blagosilja badnjake širom CG\n„Svojatanje svetinja od bilo koje vlasti ili vlastodržaca, naročito onih obezboženih, sekularizovanih, jedno je od bezumlja i bezakonja naših dana. Naslednici bogoubica i bratoubica, za koje ne postoje ni Bog ni duša ni vječno ljudsko dostojanstvo, koji se klanjaju zlatnom zemaljskom teletu i praznom bogatstvu, obogotvoruju kulturu bez kulta koji je rađa. Željeli bi, posebno u našoj Crnoj Gori, da svojim neljudskim zakonima, podvrgnu svete hramove svome vlastoljublju i častoljublju, otimajući ih od Crkve Božije koja ih je iznjedrila i koja ih rađa. Zato svakog razumnog čovjeka raduje ovdašnja molitvena i crkvena probuđenost, koja je najdivniji ukras i najčudesniji božićni badnjak i hram današnje Crne Gore“, poručio je u Božijoj poruci mitropolit Amfilohije,\nOn će na Banji dan ujutru služiti u Cetinjskom manastiru, a potom blagosiljati badnjake na Obodu Crnojevića, pred Cetinjskim manastirom, pred crkvom Novomučenika na Pardusu i pred Sabornim hramom Vaskrsenja Hristovog u Podgorici. Božićnu liturgiju u utorak ujutru mitropolit Amfilohije služiće u ovom podgoričkom Sabornom hramu.\nMoleban u Beogradu\nArhiepiskopija beogradsko-karlovačka pozvala je vernike da drugog dana Božića, 8. januara prisustvuju u molitvenom skupu podrške „našem stradalnom narodu u Crnoj Gori, Kosovu i Metohiji i svim srpskim krajevima“. Okupljanje je na Terezijama odakle će se u litiji ići do Hrama Svetog Save gde će biti služen moleban Presvetoj Bogorodici.\nAleksandar Vučić, Crna Gora, poseta, Sinod SPC, Sveti arhijerejski sabor SPCBeograd\n06. januara 2020. u 11.32\nZnači da rezimiramo,Aleksandar Vučić je u ovoj zemlji;predsednik,premijer,svi mogući ministri,selektor reprezentacije,lekar,sad i patrijarh…pa šta će mu narod,idemo lepo a o neka ostane,i ovako smo mu teret!!!!


Crna Gora će i dalje doprinositi stabilnosti Kosova | Aktuelno\nU fokusu razgovora bila je kontinuirana saradnja Crne Gore i KFOR-a, koja je u prethodnom periodu dodatno unaprijeđena angažovanjem predstavnika Ministarstva odbrane i Vojske Crne Gore na Kosovu.\nMinistarka odbrane Olivera Injac sastala se sa komandantom KFOR-a general-majorom Frankom Federičijem, i tom prilikom uputila zahvalnost NATO snagama na Kosovu na pruženoj logističkoj podršci prilikom isporuke medicinske pomoći Crnoj Gori od strane njenih saveznica. Istaknuto je i da će Crna Gora i dalje doprinositi stabilnosti Kosova.\n“Tom prilikom, sagovornici su se osvrnuli i na trenutnu bezbjednosnu situaciju na Kosovu, saglasivši se da prisustvo KFOR-a značajno doprinosi očuvanju mira i stabilnosti, uz naglasak da je područje Zapadnog Balkana neraskidivi i integralni dio evropske i transatlantske zajednice”, saopšteno je iz Ministarstva odbrane.\nMinistarka odbrane i komandant KFOR-a posebno su se osvrnuli na situaciju u vezi sa pandemijom virusa COVID 19, zaključivši da su savezničke države pokazale visok stepen solidarnosti i jedinstva.\n“Međusobna saveznička podrška i pomoć u doba pandemije predstavljaju dokaz spremnosti NATO-a da se prilagodi svim okolnostima i ujedno pruži efikasan odgovor na sve oblike izazova i prijetnji”, saopšteno je iz Ministarstva odbrane.\nU kontekstu borbe protiv posljedica izazvanih pandemijom, ministarka odbrane je uputila zahvalnost NATO snagama na Kosovu na pruženoj logističkoj podršci prilikom isporuke medicinske pomoći Crnoj Gori od strane njenih saveznica.\nNačelnik GŠ kazao je da vjeruje da će se nastaviti odlična saradnja Vojske Crne Gore i KFOR-a, istakavši da ta misija ima veliki značaj za stabilnost cijelog regiona.\nBrigadni general Đurović naglasio je da će Crna Gora i dalje doprinositi stabilnosti Kosova, podsjetivši da dva predstavnika naše zemlje učestvuju u misiji KFOR.


Ono što su „Prvoj“ rešili za pet dana, „Vijestima“ odlažu preko tri meseca – Čivijaš Radio Šabac\nOno što su „Prvoj“ rešili za pet dana, „Vijestima“ odlažu preko tri meseca\nAdvokat Junajted grupe Rastko Petaković u izjavi za “Vijesti” navodi da nadležna Konkurencijska komisija Srbije odugovlači sa izdavanjem saglasnosti ovoj kompaniji za ulazak u suvlasništvo “Vijesti”:\n„Junajted grupa je 6. oktobra 2021. godine podnela odgovarajuće zahteve nadležnim državnim organima u Crnoj Gori, Severnoj Makedoniji i Republici Srbiji. Transakcija je vrlo brzo odobrena u Severnoj Makedoniji (5. novembra 2021.), a nedugo zatim u Crnoj Gori 16. novembra 2021. godine. U vezi sa procedurom u Republici Srbiji, Junajted grupa je svoj inicijalni zahtev 14, 25. i 26. oktobra dopunila dodatnim informacijama i dokumentacijom. Nakon toga, Komisija za zaštitu konkurencije Republike Srbije traži dodatna pojašnjenja kroz nekoliko zahteva za dopunu prijave, 15. novembra, 16. decembra 2021. godine, kao i 14. januara 2022. godine i svakog meseca, što odstupa od redovna praksa Komisije.u skraćenim postupcima koje Komisija inače vodi veoma efikasno. U većini slučajeva, i bez izdavanja ikakvih zahteva za izmene“, objašnjava Petaković.\nAdvokat Petaković dodaje da proces procene planiranog preuzimanja dnevnog lista i TV kanala Vijesti od strane Junajted grupe traje duže od tri meseca, što je prilično neobično, s obzirom da je reč o transakciji koja ima efekte na crnogorsko medijsko tržište, a ne na Srbiju.\n„Ne znam zašto Komisija za zaštitu konkurencije još nije rešila ovaj slučaj, dok su, poređenja radi, neke transakcije u kojima je najveći državni telekomunikacioni operater preuzimao manje telekomunikacione i kablovske operatere na tržištu Republike Srbije, i gde je Komisija trebalo da bude više zainteresovana za efekte ovih transakcija na konkurenciju u Srbiji, Komisija je odobrila vrlo brzo – za oko mesec dana“, kaže Petaković.\nAlekasandra Subotić, generalna direktorka United Media, rekla je u izjavi za „Vijesti” da je trajanje slučaja za žaljenje, ali da ih to nije iznenadilo s obzirom na dosadašnje iskustvo kompanije u odnosu na srpske državne institucije prema UM:\n„Nažalost, poslednji put smo videli slično kašnjenje u regulatornim procedurama od strane Komisije za zaštitu konkurencije Srbije pri pokušaju kupovine nekoliko radio stanica, kada su se najviši državni organi svakodnevno izjašnjavali o transakciji, što je prodavac na kraju odmah potom prodat vlasnicima provladinih tabloida. Međutim, s obzirom na to da Komisija treba da analizira efekte transakcija na konkurenciju na tržištu Srbije, zaista je neobično da Junajted medija razmišlja o kupovini udela u crnogorskoj medijskoj grupi na nekoliko meseci, a trebalo je pet dana da odobri kupovinu B92 i Prva od Kopernika”.\nŽeljko Ivanović, predsednik Upravnog odbora „Vijesti“, ocenjuje da se radi o neprimerenom ponašanju državne institucije sa teritorije susedne države u uređenju medijskog prostora Crne Gore.\n„Laiku, a kamoli stručnoj Komisiji, kakva treba da bude državna institucija, jasno je da bilo koji biznis, pa i medijski, sa crnogorskog tržišta, koje je 10 ili 15 puta manje od srpskog, ne može da iskrivi. konkurencija suseda. Otuda tragikomično ponašanje Komisije za konkurenciju Srbije, koje će, nadam se, zabeležiti i nadležne adrese iz Evropske unije, koje su do sada više puta reagovale na razne opstrukcije i neprimerene uticaje koji dolaze iz zvaničnog Beograda kada je u pitanju medijska sfera. Nadam se i da će se nadležni iz pomenute Komisije opametiti i uskoro izdati neophodnu saglasnost da UM postane suvlasnik u našoj grupaciji“, zaključuje Ivanović.\nU poslednjem, četvrtom pismu, Komisija za konkurenciju Srbije postavlja pitanja gde se od UG traži da precizira kako će budući suvlasnik grupe Vijesti moći da utiče na uređivačku politiku medija.\nZatim Komisija izražava zabrinutost zbog uticaja sinergijskog efekta dnevnog lista Danas, čiji su vlasnici UG i Vijesti, na tržište Srbije. U poslednjem pitanju Komisija za zaštitu konkurencije traži od menadžmenta korporacije da im objasni „kakva je uloga fizičkog lica Dragana Šolaka u upravljanju UG”.\nPolitičke stranke na vlasti u Srbiji i njima bliski mediji brojne nevolje objašnjavaju uticajem Šolaka.


Ubedljiva pobeda stranke Zelenskog - Svet - Dnevni list Danas\nPočetna » Svet » Ubedljiva pobeda stranke Zelenskog\nNa parlamentarnim izborima dovršen politički zaokret\nVolodimir Zelenski će, sve su prilike, komandovati većinom u parlamentu Ukrajine budući da je njegova partija Sluga naroda (SOTP) osvojila 42,5 odsto glasova na nedeljnim vanrednim parlamentarnim izborima, pokazuju preliminarni rezultati.\n0Piše: I. Š. M. 22. jula 2019. 20.10\nOd 424 mesta u ukrajinskom parlamentu, 225 poslanika se bira sa stranačkih lista, dok se 199 bira po izbornim jedinicama većinskim sistemom. Ukoliko se potvrde preliminarni rezultati, SOTP će postati prva partija u ukrajinskoj modernoj istoriji koja će formirati apsolutnu parlamentarnu većinu.\nIpak, iako je SOTP dobila većinu u parlamentu koja će njenom lideru svakako dati snažniji mandat, bivši komičar će morati da traži koalicionu podršku za sprovođenje reformskog programa i borbu protiv korupcije. Kako piše Gardijan, Zelenski je spreman da razgovara o koaliciji sa partijom rok pevača Svjatoslava Vakarčuka. Kao da komičar za predsednika nije bio dovoljan, piše dalje britanski dnevnik, Ukrajina sada ima i rok zvezdu kao potencijalnog „političkog kralja“.\nVakarčuk, pevač rok grupe “ Okean Elzy“ spreman je da uđe u ukrajinski parlament pošto je njegova novoosnovana stranka Glas (Golos) osvojila šest odsto glasova. Rokerova partijska izborna lista popunjena je mladim profesionalcima, od kojih su mnogi obrazovani na Zapadu. „LJudi su glasali za promene i srećni smo da ćemo biti deo tih promena“, kazao je Vakaračuk.\nRezultati izbora su novi početak za Ukrajinu jer su doneli politički zaokret sa mnogo novih lica. Čini se da je stara politička kasta dostojno kažnjena, komentar je Bernda Johana, urednika redakcije Dojče Vele na ukrajinskom. „Nigde drugde u Evropi se politički zaokret na demokratski način ne sprovodi tako brzo i energično kao u Ukrajini. Tamo je na izborima smenjena stara i nepopularna elita, i to nije dovelo samo do smene generacija, već je promenilo i partijsku scenu“, ocenjuje Johan.\nU analizama se navodi da je slaba tačka kandidata sa liste partije Sluga naroda to što nisu poznati široj javnosti. Ali to se tumači i na način da bi novi ljudi trebalo da unesu svežinu u parlament.\nSlab rezultat proruskih grupacija pokazuje koliko je agresivna politika Putina prema Ukrajini oslabila tamošnji proruski tabor, ocenjuje se u izveštajima. Partija koju predvodi jedan od bliskih Putinovih saveznika ukrajinski tajkun Viktor Medvedčuk, na drugom je mestu sa osvojenih 13 odsto glasova.\nZa njom slede Stranka evropske solidarnosti bivšeg predsednika Petra Porošenka koga je Zelenski pobedio na prolećnim predsedničkim izborima. Statistike pokazuju da za Porošenkovu stranku nije glasao ni svaki deseti birač. Među gubitnicima ovih izbora su i nekadašnja premijerka i liderka stranke Otadžbina Julija Timošenko, dok radikalne snage nisu imale bitnu ulogu na izborima.\nSvetski mediji pišu da tek sada sledi pravi ispit za Zelenskog da u saradnji sa parlamentom pokaže rezultate političkog rada. U to spadaju rešenja konflikta sa Rusijom i separatistima u Donbasu, ali i odlučni koraci u borbi protiv korupcije i nepotizma među ukrajinskim oligarsima. To ne očekuju samo birači, već i partneri Ukrajine u Evropi.\nparlamentarni izbori, UkrajinaKijev


Buš optužuje Siriju i Iran da pružaju utoèište teroristima - 2003-07-21\nPredsednik Buš je izjavio da Sirija i Iran i dalje pružaju utoèište teroristima i da takvo ponašanje neæe biti tolerisano. Kako iz Bele kuæe javlja dopisnica Glasa Amerike, Pola Vulfson, amerièki predsednik je izneo to upozorenje na zajednièkoj konferenciji za štampu sa italijanskim predsednikom Silvijom Beruskonijem.\nPredsednik Buš je na poèetku susreta sa novinarima na svom renèu u Teksasu ukazao na progres u bliskoistiènim mirovnim nastojanjima. Prema njegovim reèima, palestinski premijer Mahmud Abas i izraelski premijer Arijel Šaron pristupaju mirovnom procesu odvažno i državnièki i zbog toga zaslužuju podršku drugih zemalja u regionu. Amerièki predsednik je takodje rekao da arapske zemlje moraju da se izjasne u prilog miru boreæi se protiv terorizma. On je upozorio da Sirija i Iran stoje na putu tom procesu:\n”Sirija i Iran i danas pružaju utoèište i pomažu teroristima. To ponašanje je sasvim neprihvatljivo; zemlje koje podržavaju terorizam moraæe da snose odgovornost.“\nAmerièki predsednik je dodao da akcije tih zemalja štete palestinskom narodu i ugrožavaju postavljeni cilj -- stvaranje palestinske države koja u miru koegzisitra sa Iraelom.\n”Svi lideri koji teže tom cilju imaju obavezu da svoje izjave potkrepe istinskim delima protiv terorizma.“\nSituacija na Bliskom istoku, rat protiv terorizma i buduænost Iraka bili su medju temema o kojima je amerièki predsednik razgovarao juèe sa italijanskim premijerom Silvijom Berluskonijem. Premijer Berluskoni je dao èvrstu podršku Bušovoj politici prema Iraku i èinjenica da je pozvan da bude gost u porodiènoj kuæi Džordža Buša u Teksasu smatra se nekom vrstom priznanja kojim je to prijateljstvo nagradjeno. Predsednik Buš je izjavio da nije bilo reèi o moguænosti da italijanske trupe jednoga dana zemene neke amerièke vojnike u Iraku, ali je dodao da je sa italijanskim premijerom detaljno razgovarao o najboljem naèinu da se pomogne iraèkom narodu u procesu obnove. Amerièki predsednik je izrazio nadu da æe mnoge zemlje ponuditi pomoæ, ukljuèujuæi evropske, koje nisu podržavale vojnu akciju za svrgavanje Sadama Huseina.\n”Što više ljudi bude angažovano u Iraku, to bolje za nas. To je ono što želimo, da podstaknemo ljude da uèestvuju u naporima da Irak postane bezbedan i slobodan.“\nNaglašavajuæi da je slobodan Irak kljuèan za pobedu u ratu protiv terorizma, amerièki predsednik se zarekao da æe se taj rat biti dobijen.


Crnadak: BiH će reagovati na odluku vlasti u Prištini\nNaslovnica INSTANT Crnadak: BiH će reagovati na odluku vlasti u Prištini\nMinistar inostranih poslova Bosne i Hercegovine Igor Crnadak oglasio se povodom odluke vlasti u Prištini o uvođenju zaštitnih mjera na uvoz svih proizvoda proizvedenih u Bosni i Hercegovini i Republici Srbiji.\n“Odluka vlasti u Prištini o uvođenju posebne takse od 10% na sve proizvode koji se uvoze iz BiH je u potpunoj suprotnosti sa principima slobodne trgovine u regionu, kao i sa generalnim principima unapređenja regionalnih odnosa. BiH će na ovu odluku vlasti u Prištini reagovati u okviru mehanizama Centralnoevropskog ugovora o slobodnoj trgovini (CEFTA), a ja ću tražiti da se ova odluka Prištine uvrsti na dnevni red Sastanka ministara inostranih poslova Zapadnobalkanske šestorke, koji će se 29. i 30. novembra 2018. godine održati u Crnoj Gori”, kazao je Crnadak.\nOčekuje da će ova odluka naići na sveopštu osudu u regionu jer se, kiako je naveo, radi o opstrukciji razvoja ekonomije i odnosa u regionu uopšte.\n“Posebno je zabrinjavajuća činjenica da se odluka Prištine ne odnosi na cijeli region, nego samo na dvije zemlje koje nisu priznale nezavisnost Kosova, što daje dodatnu političku dimenziju ovoj odluci. Nadam se da će odluka prištinskih vlasti proizvesti odgovarajuću reakciju Evropske unije, kako bi se ovo pitanje što prije prevazišlo”, naveo je Crnadak.\nPrethodni članakBosna u problemu zbog udovica ISIL-a: 30-godišnja Krajiškinja se udala dva puta u Siriji\nSljedeći članakVelika Britanija: U hladnjači pronađeni migranti, među njima 15 djece


Mladi vlasnici startupa u Sarajevu pozvani da prisustvuju kafi sa ministrom Delićem – PressMedia\nMladi vlasnici startupa u Sarajevu pozvani da prisustvuju kafi sa ministrom Delićem\nMinistar privrede Kantona Sarajevo Adnan Delić u saradnji s Fondacijom Mozaik 18. maja u Startup studiju u Sarajevu organizuje susret s mladim poduzetnicima, vlasnicima startup kompanija, kao i onima koji to namjeravaju postati.\n“Naš prvi ciklus susreta s privrednicima koje smo organizovali tokom aprila naišao je na veliko odobravanje i interesovanje privrednika, ali i prijedloge da se susreti organizuju i za mlade privrednike. S obzirom na to da u Ministarstvu privrede imamo program poticaja mladima u osnivanju startup kompanija, odlučili smo da druženje organizujemo za njih, ali i za vlasnike i vlasnice startupa, osnovane uz podršku Fondacije Mozaik”, naveo je ministar Delić.\nUkazao je da se poziv odnosi i na mlade koji žele pokrenuti vlastiti biznis te da je ovo prilika da se upoznaju i s radom Fondacije Mozaik i Startup studija s kojima Ministarstvo planira saradnju.\n“Želimo zaokružiti jedan kompletan ekosistem u kojem će se startup kompanije osnivati i razvijati. Želimo mladima ponuditi ne samo sredstava za osnivanje, nego i mentorsku podršku i priliku da mladi ljudi ovdje u svojoj zemlji i svom gradu pokrenu dobre priče”, poručio je.\nPrema Delićevim riječima, ovo je i poziv mladima da iskoriste priliku i upoznaju se s programima poticaja u okviru Ministarstva privrede, ali i sa mogućnostima za razvoj biznisa koje omogućava Startup studio Sarajevo.\n“Svakako je ovo i prilika da saznamo s kojim izazovima se susreću mladi poduzetnici kako bismo iznalazili modele odgovarajuće podrške i samim tim omogućili stabilnost te lakše poslovanje mladim poduzetnicima”, naglasio je.\nMladi poduzetnici koji žele prisustvovati susretu mogu se prijaviti putem linka “Na kafi sa ministrom”.


NACIONALNA STRATEGIJA ZA BORBU PROTIV KORUPCIJE: KOORDINACIJA TUżILAšTVA I POLICIJE U BORBI PROTIV KORUPCIJE\nNACIONALNA STRATEGIJA ZA BORBU PROTIV KORUPCIJE: Koordinacija tužilaštva i policije u borbi protiv korupcije\nMinistar pravde i državne uprave u Vladi Republike Srbije Nikola Selaković izjavio je da Nacionalna strategija za borbu protiv korupcije predviđa proaktivno postupanje u otkrivanju i krivičnom gonjenju koruptivnih krivičnih dela.\nSelaković je na javnoj raspravi o radnoj verziji tog dokumenta, koja je održana u Apelacionom sudu u Novom Sadu, naveo da tužilaštvo i policija kontinuirano rade na otkrivanju krivičnih dela i njihovih učinilaca, bez obzira na to o kome je reč.\nPrema njegovim rečima, predviđeno je i uspostavljanje horizontalne i vertikalne saradnje policije i tužilaštva i svih drugih državnih organa koji mogu da doprinesu u krivičnoj istrazi, pri čemu je neophodna efikasna koordinacija između tužilaštva i policije.\nUspostavićemo i jedinstvenu evidenciju za krivična dela sa elementima korupcije, napomenuo je on i saopštio da će to doprineti lakšem praćenju i otkrivanju krivičnih dela i njihovih učinilaca, ali i olakšati analizu koruptivnih rizika.\nSelaković je naveo da će krivično zakonodavstvo i dalje biti usaglašavano sa GREKO preporukama, kao i da će biti uvedeno novo krivično delo nedozvoljeno bogaćenje i izrađen Nacrt zakona o poreklu imovine.\nIzvor: Press služba Vlade Republike Srbije, 23.4.2013.